Opština sa 27 miliona subvencioniše Vodovod i Komunalac (VIDEO) - juGmedia\nTo ne znači da samom “Komunalcu” nisu potrebne subvencije, ali mi ćemo uvođenjem novih usluga kao što su dimničarske, usluge zoohigijene, parking servisa i nadzora nad opštinskim i nekategorisanim putevima, uz one postojeće usluge, nastojati da ovo preduzeće postavimo na zdrave noge”, rekao je Petrović.\nNajveće polemike izazvao je program rada “Komunalca” jer su predstavniic opozicije iz Pokreta za Vlasotince, bivše odborničke grupe SDS, zamerili na prozivke zbog starih dugovanja.\n“Žalosno je da se i posle 5 godina i dalje pozivate na to kako neko nije dobro radio, a 70 posto vas je bilo u toj vlasti, počešvši od SPS, SPO, Nove Srbije do G17. Imate sada apsolutnu vlast, pa radite, pokažite narodu kako ste vredni i pošteni. A kada to pokažete, onda će neko da izađe i da vam pokaže 200 projekata što smo urdaili svi zajedno”, kazao je šef ove odborničke grupe Slavoljub Mitov, koji je vlastima zamerio što ulice nisu bile dobro očišćene tokom snežne krite. “Bilo je i udesa sa đacima u autobisu”, kazao je.\nReagovali su Nenad Stojković, šef odborničke vladajuće SNS grupe i zamenik predsednika Skupštine opštine, kao i predsednik opštine Zoran Todorović.\nStojković je kazao da je logično podsećanje na prethodni period kada je Komunlacu oduzeta delatnost iznošenja i deponovanja smeća i istovremeno zaposleno dvadesetak ljudi, dok je predsednik Todorović nabrojao deo onoga što su vlasti sa SNS na čelu uradile prethodnih godina, s osvrtom na 2014. godinu, u Todorovićevom prvom mandatu.\n“U 214. godini dug Opštinske uprave je bio 95, miliona, dug Direkcije negde oko 18 miliona, dug prema osnovnom obrazovanju 16 miliona, dug za neisplaćene plate u vrtiću oko 10 miliona, zaostale plate u Opštinskoj upravi oko 10 miliona. Do kraja 2014. godine, odnosno, do 29. novembra kada sam ja smenjen sva ta dugovanja su isplaćena , a na računu je bilo 36 miliona. U toj godini smo oko 63 miliona investirali u infrastrukturu”, kazao je Todorović dobivši aplauz.\nOd kada se u ljudima pojavilo prvo zrnce kulture, od kada su počeli prilagođavati svet sebi u većoj meri – javljala se potreba za završenom pričom.…\nLeskovački plivači u Kruševcu osvojili pet zlatnih medalja\nLESKOVAC - Mlade plivačice i plivači Plivačkog kluba Leskovac vratili su se sa devet medalja iz Kruševca, gde je održano takmičenje drugog kola…


Jovanović (SzS): Raspisati tender za otpadne vode, iskoristiti bespovratna sredstva EU\n► Jovanović (SzS): Raspisati tender za otpadne vode, iskoristiti bespovratna\nOdbornička grupa "Savez za Srbiju" zahteva da se za završetak gradnje glavnog kolektora i fabrike za prečišćavanje otpadnih voda, raspiše tender, kao i da postupak i svi ugovori budu transparentni, jer bi Grad Beograd tako uštedeo stotine miliona evra, izjavio je danas šef te odborničke grupe u Skupštini grada i potpredsednik Narodne stranke Nikola Jovanović.\n"Podržavamo završetak gradnje interceptora i fabrike za prečišćavanje otpadnih voda, ali se više nikada ne sme dozvoliti da Beograđani i građani Srbije preplaćuju usluge koje se obavljaju za njihov račun, kao što je u proteklom periodu cena spalionice otpada neobjašnjivo skočila sa 200 miliona evra na 1.1 milijardu evra, a projekta metroa sa 2,2 milijarde evra na 4,4 milijarde", rekao je Jovanović.\nOn je upitao zašto za ovaj projekat nisu obezbeđena bespovratna sredstva EU, koja stoje na raspolaganju za "zelenu ekonomiju" i zaštitu životne sredine, navodi se u saopštenju Narodne stranke.\n"Ko je uradio ocenu, reviziju i tehničku kontrolu projekta? Da li se izdaju uslovi uz strogo poštovanje srpskih zakona o vodi i zaštiti životne sredine, ili se opet prave izuzeća", pitao je Jovanović.\nOn je pitao i kako je moguće da je bivši gradonačelnik Siniša Mali 2017. godine navodio cenu od 269 miliona evra za ceo projekat, a sada zamenik gradonačelnika Goran Vesić licitira sa 271 miliona evra samo za interceptor i još 400 miliona za fabriku otpadnih voda, što je ukupno čak 671 milion evra.\n"Odbornička grupa Savez za Srbiju smatra da se kroz ugovaranje poslova na poštenim tenderima i javnim nabavkama može uštedeti više stotina miliona evra godišnje u Beogradu, koje ćemo, po promeni vlasti, uložiti u ljude i njihove elementarne potrebe, umesto da taj novac završava u privatnim džepovima kroz mito i korupciju", istakao je Jovanović.


RTS :: Bez minuta za Gudurića u pobedi Memfisa nad Minesotom\nKošarka Bez minuta za Gudurića u pobedi Memfisa nad Minesotom\nsreda, 08. jan 2020, 05:08 -> 09:29\nBez minuta za Gudurića u pobedi Memfisa nad Minesotom\nEkipa Memfis grizlijisa savladala je na svom parketu Minesota timbervulvse sa 119:112 u okršaju dve ekipe sa Zapadne konferencije NBA lige. Srpski košarkaš Marko Gudurić nije ulazio u igru u domaćem timu.\nEkipa Memfisa upisala je bitnu pobedu nad direktnim rivalom u borbi za potencijalno osmo mesto Zapadne konferencije.\n"Grizliji" su na krilima startera uspeli da savladaju desetkovane goste iz Mineapolisa.\nNajefikasniji u pobedničkoj ekipi bili su Bruks sa 28, Morent sa 25 i Džekson Junior sa 21 poenom.\nSrpski košarkaš Marko Gudurić nije ulazio na parket u dresu domaće ekipe.\nU redovima Minesote istakli su se Kalver sa 24 i Tig sa 18 poena.\nMemfis je upisao 16. pobedu u 38 odigranih utakmica i nalazi se na devetoj poziciji na Zapadu, dok je Minesota sa dve pobede manje na 12. mestu.\nNa domaćem terenu slavio je i tim Lejkersa ubedljivo sa 117:87 nadigravši Njujork u poslednjoj utakmici večeri, dok su u ostalim mečevima pobede odnele gostujuće ekipe.\nU poslednjoj utakmici večeri LA Lejkersi su porazili Njujork sa čak 117:87, a po efikasnosti ih je predvodio legendarni Lebron Džejms.\nLebron vodi, Luka prati, Jokić na petom mestu


LG nezadovoljan prodajom modela G6 - Smedia\n27.07.2017 | 11:19\nKompanija LG objavila je da nisu zadovoljni prodajom svog LG G6 modela smartfona.\nLG Electronics je ove godine zaradio 588 miliona dolara, ali navode da im izvazovni trenutak predstavlja “slabija od očekivane prodaje premijum smatrfona i poskupljenje njegovih komponenti”.\nU prethodnom periodu, prodaja LG telefona je porasla i za 10 odsto, a samo od modela G6 zaradili su 14,8 miliona dolara. Zapravo, prodaja mobilnih telefona je zapravo skočila u odnosu na isti period 2016. godine kada je zabeležen gubitak od 132 miliona dolara.\nIpak, model G6 nije zadovoljio finansijska očekivanja.\nS druge strane, LG ulaže velike nade u novu Q seriju pametnih telefona koja će biti dostpuna srednjoj klasi i smatraju da će upravo to oživeti njihov posao sa mobilnim telefonima u drugoj polovini godine.


Bez preminulih od COVIDA-19 u Srbiji i albanskim sredinam na KiM GracanicaOnline.Info\nBez preminulih od COVIDA-19 u Srbiji i albanskim sredinam na KiM\n16. jula 2021. 1 min read\nNema preminulih od posledica korona virusa u Srbiji u poslednja 24 sata, dok je od 8.687 testiranih uzoraka, registrovano 206 novih slučajeva zaraze, saopšteno je na sajtu Ministarstva zdravlja Republike Srbije covid19.rs.\nOd početka epidemije, u Srbiji je testirano 4.540.946 uzoraka, registrovano je 718.299 lica zaraženih korona virusom, od kojih je 7.078 osoba preminulo. Na bolničkom lečenju se nalazi 299, a na respiratorima još šestoro pacijenata.\nNema preminulih od posledica COVIDA-19 u većinski albanskim sredinama na Kosovu, od 1.366 testiranih uzoraka je registrovano 11 novih slučajeva zaraze, dok je 17 osoba izlečeno, saopštio je Institut za javno zdravlje u Prištini.\nOd početka epidemije, u većinski albanskim sredinama na Kosovu su testirana 697.843 uzorka, registrovana su 107.894 inficirana, od kojih su 2.264 osobe preminule, dok je trenutno 99 aktivnih slučajeva zaraze.\nPrevious U Srbiji 156 novozaraženih COVIDOM-19, u albanskim sredinama na KiM četvoro\nNext Dva smrtna slučaja u Srbiji od COVIDA-19, u albanskim sredinama na KiM bez preminulih\n2. decembra 2021., 14:00


U Sablji nije bilo nedodirljivih - Dnevni list Danas\nPočetna » Društvo » U Sablji nije bilo nedodirljivih\nZoran Živković negira da je zaustavio hapšenje Vojislava Koštunice\nU Sablji nije bilo nedodirljivih\nBivši premijer Srbije Zoran Živković odbacio je tvrdnje advokata Srđe Popovića da je 2003. odustao od hapšenja lidera DSS Vojislava Koštunice zbog pritisaka sa Zapada, rekavši da je reč o „naknadnoj pameti“.\n0Piše: J.L. 27. marta 2013. 23.51\nOdgovorno tvrdim da u akciji Sablja nije bilo nedodirljivih. Odgovorno tvrdim da nije postojala sila, unutrašnja ili spoljna, koja bi nas sprečila da uhapsimo bilo koga da su postojali dokazi o njegovoj umešanosti u ubistvo Zorana Đinđića. U pravnoj državi, kakva je tada bila Srbija, to advokat Popović dobro zna, tužilaštvo podiže optužnice na osnovu dokaza. Nagađanja o tome da sam ja navodno pod pritiskom zaustavio istragu je naknadna „pamet“ posle deset godina i teška uvreda, izrečena sa lošom namerom – izjavio je Zoran Živković, a prenosi njegova Nova stranka u pisanom saopštenju, koje je objavljeno i na društvenoj mreži Fejsbuk.\n– Nakon ukidanja vanrednog stanja sve istrage nastavljene su istim intenzitetom. Sve do čega smo došli tokom akcije Sablje predali smo Specijalnom sudu. Nema govora o pasivnosti ili neodlučnosti. To su besmislice. Pokrenuli smo akciju u kojoj je privedeno i saslušano preko 10.000 ljudi, od čega je nekoliko hiljada pravosnažno osuđeno. Ponosan sam na ono što smo uspeli da uradimo kao Vlada u tim teškim i tragičnim okolnostima, kako na polju rasvetljavanja političkih ubistava, tako i na razbijanju kriminala u Srbiji – smatra Živković.\nPopović je za crnogorski portal Analitika izjavio, između ostalog, da nedavne tvrdnje premijera Crne Gore Mila Đukanovića da je Koštunica dao politički kišobran za Đinđićevo ubistvo, nisu neutemeljene. Popović smatra da Đukanović može imati dokaze o tome, jer je u to vreme bio član Vrhovnog saveta odbrane SRJ.


Civilno društvo i mediji neće odustati od borbe za demokratsku i slobodnu Srbiju - Dijalog.net\nNaslovna Civilno društvo Civilno društvo i mediji neće odustati od borbe za demokratsku i slobodnu Srbiju\nBeograd, 28. jul 2020. – Mediji i organizacije civilnog društva zahtevaju od Ministarstva finansija i Uprave za sprečavanje pranja novca da bez odlaganja predoče osnove sumnje zbog kojih su naložili vanredno prikupljanje informacija o organizacijama, medijima i pojedincima od strane poslovnih banaka.\nPrenosimo, u celosti, saopštenje koje je potpisalo više od 140 organizacija civilnog društva, medija i pojedinaca.\nZloupotreba zakonskih mehanizama i institucija radi nezakonitog pritiska na medije i organizacije civilnog društva predstavlja drastičan napad na slobodu udruživanja i slobodu informisanja.\nVlast u Srbiji već godinama je suočena sa ozbiljnim kritikama i međunarodnih i domaćih organizacija u vezi sa ugrožavanjem ove dve važne slobode. Ovakav napad na organizacije koje se zalažu za izgradnju Srbije kao pravne države, poštovanje zakona i istinsku borbu protiv korupcije dodatni je argument da su ove vrednosti ozbiljno ugrožene u Srbiji.\nTop Tags lokalna samouprava Društvo Evropska komisija istraživanje mediji OCD konkurs Srbija i Evropska unija mladi Evropska unija Vlada Republike Srbije evropske integracije ljudska prava Civilno društvo vladavina prava


Vulin: Međunarodna zajednica da ponovi istrage o masakrima nad Srbima na Kosovu - Izazov\nNovi magazin 23. jula 2019. 17:18\nMinistar odbrane Aleksandar Vulin apelovao je danas na predstavnike Specijalnog suda za zločine OVK u Hagu da ponovo otvore istragu u slučaju ubistva 14-oro srpskih žetelaca u selu Staro Gracko kod Lipljana kao i da otvore istrage „svih drugih nerazjašnjenih zločina na Kosovu u kojima je od dolaska međunarodnih snaga, ubijeno više od 1.000 Srba“.\nVulin je povodom 20. godišnjice ubistva 14-oro Srba u selu Staro Gracko ocenio da taj zločin „nije gubitak jednog sela i nekoliko porodica, već gubitak jednog naroda i čitave ljudske civilizacije“.\n„Međunarodna zajednica se nepovratno obrukala i pokazala da tamo gde Srbin nema svog policajca, sudiju i zakonodavca, nema ni pravde za njega. Gde bi se još moglo ubiti 14 žetelaca, masakrirati 17-godišnje dete, a da baš niko za to nikada ne odgovara“, upitao je Vulin a prenelo Ministarstvo odbrane.\n„Da je KFOR radio svoj posao, kao što i međunarodna zajednica nije radila svoj posao, mi danas ovde ne bismo govorili o tragediji, već bismo se radovali njihovim životima i onome što su ostavili iza sebe. Sva odgovornost je naravno na albanskim teroristima, ali i više od njih na međunarodnoj zajednici koja im je omogućila zločin i da prođu nekažnjeno“, naveo je ministar.


Komunalna policija i komunalna inspekcija je saopštila da će obavljati pojačan nadzor oko čišćenja i uklanjanja snega i leda s pločnika, prilaza stambenim zgradama, ispred stambenih i poslovnih objekata, što je i obaveza vlasnika ili korisnika objekata.\n—Neizvršavanje ove obveze povlači za sobom prekršajnu odgovornost u skladu sa Odlukom o čišćenju i uklanjanju snega i leda, na području grada Subotice, saopštila je Vesna Hajnal, sekretarica Sekretarijata za inspekcijsko nadzorne poslove.\nPrema članu 12 Odluke o komunalnoj policiji, kada komunalni policajac u obavljanju poslova komunalne policije ustanovi povredu komunalnog ili drugog zakonom utvrđenog reda, pored ovlašćenja iz člana 11. ove odluke može: izreći novčanu kaznu na licu mesta, u svim slučajevima u kojima je to ovlašćenje propisom grada predviđeno za nadležnu inspekciju, podneti zahtev za pokretanje prekršajnog postupka za prekršaje utvrđene propisom grada, podneti prijavu nadležnom organu za učinjeno krivično delo i obavestiti drugi nadležni organ da preduzme mere iz svoje nadležnosti.\nUkoliko se ova odluka ne poštuje, predviđene su novčane kazne, od 1000 do 3000 hiljade dinara za fizička i od 5 do 50 hiljada dinara za pravna lica.\nVećina lokala u centru grada ispoštovala je gradsku odluku o obaveznom čišćenju snega, kako zbog obaveze, tako i zbog prohodnosti i lakšeg pristupa njihovom lokalu.\nVlasnici objekata imaju mogućnost da posipaju industrijku so, pepeo, piljevinu ili pesak, odnosno da lopatom uklone sav sneg.\nOsim toga komunalna policija obeležava i objekte na čijim krovovima se nalazi velika količina snega, naneta jakim vetrom, koja preti da se obruši. Takva mesta, obeležavaju se žutom trakom, dok je vatrogasna ekipa zadužena za uklanjanje tih nanosa, ali u Subotici ove godine još nije bilo potrebe za takvom vrstom intervencija.


Sudan: Sange bezbednosti ubile 16-godišnjaka u Omdurmanu\nTanjug 21. novembra 2021. 18:33\nKARTUM – Snage bezbednosti danas su ubile jednog 16-godišnjaka u sudanskom gradu Omdurmanu tako što su mu pucale u glavu, navodi se u saopštenju Centralnog komiteta sudanskih lekara.\nOvo je 41 žrtva na protestima koji se održavaju u Sudanu od vojnog udara izvedenog 25. oktobra, naveo je Komitet, preneo je Rojters.\nProtesti su danas održani i u Bahri i prestonici Kartumu, gde se okupilo na desetine hiljade ljudi.\nPrema navodima očevidaca, bezbednosne snage su upotrebljavale metke i suzavac da bi rasterale okupljene.\nSudanski vojni lideri i Abdala Hamdok potpisali su ranije danas sporazum da ga vrate na mesto premijera u tehnokratskoj vladi, nakon što je njegova prethodna vlada raspuštena tokom državnog udara prošlog meseca.\nSporazum predviđa oslobađanje svih političkih zatvorenika uhapšenih tokom puča i predviđa da ustavna deklaracija iz 2019. bude osnova za političku tranziciju, javila je državna televizija.\nHamdok je izjavio da sporazum sa vojnim liderima ima za cilj obnavljanje demokratske tranzicije u zemlji i okončanje krvoprolića nakon što je sudanska omladina ubijana u protestima protiv vojne uzurpacije vlasti.\n„Znam da naša omladina ima kapacitet da se žrtvuje, odlučnost i odricanje od svega što je dragoceno. Ali sudanska krv je dragocena, hajde da zaustavimo krvoproliće i usmerimo energiju mladih u izgradnju i razvoj“, rekao je Hamdok.


Besplatne pripreme iz matematike u Metropolitan IT gimnaziji – Metropolitan Gimnazija\nBesplatne pripreme iz matematike u Metropolitan IT gimnaziji\n21. феб 2019.\nMetropolitan IT gimnazija misli na buduće srednjoškolce i od 05. marta 2019. godine, svakog utorka u svojim prostorijama organizuje besplatne pripreme iz matematike.\nBesplatne pripreme će držati direktorka Metropolitan IT gimnazije i diplomirani matematičar, Ljiljana Zlatanović, kao i profesor matematike, Dušan Simjanović. U MET IT gimnaziji osnovci će dobiti neophodno znanje i pomoć kako bi savladali matematičke prepreke za predstojeći prijemni ispit, i upis u specijalizovana IT odeljenja za srednje obrazovanje.\nPripreme iz matematike će se održavati u dve smene, od po dva školska časa. Kada osnovci idu u školu prepodne, pripreme će biti održane sa početkom od 15h, a kada idu u popodnevnu smenu, na pripreme u MET IT gimnaziju mogu doći pre škole u terminu od 11:30h.\nPrve pripreme iz matematike se održavaju 05. marta, sa početkom od 11:30h i držaće ih nastavnica, Ljiljana Zlatanović. Sledećeg utorka, 12. marta pripreme se održavaju u terminu od 15h, a vodiće ih profesor Dušan Simjanović.\nBudite korak ispred vaših vršnjaka i postanite budući IT stručnjak sa znanjem koje je priznato u celom svetu. Prijavite se i obezbedite svoje mesto na vreme, u najsavremenijoj IT gimnaziji!\nZa više informacija o besplatnim pripremama iz matematike za osnovce, budite slobodni da nas kontaktirate na broj: +381 (18) 551 000 ili nam pišite na e-mail: info@metgimnazija.edu.rs\nPRIJAVITE SE ZA BESPLATNE PRIPREME ZA PRIJEMNI ISPIT IZ MATEMATIKE\nKako ste čuli za Metropolitan IT gimnaziju\n---Putem televizijePutem radijaPutem društvenih mrežaPutem internet pretraživača (Google, Yahoo…)Od prijateljaOd studenata Univerziteta MetropolitanNa sajmuPutem bilbordaDrugo


Nova radna godina\nPočetak nove radne godine, Republički zavod za socijalnu zaštitu je obeležio koktelom na koji su bili pozvani saradnici i kolege iz ustanova socijalne zaštite, partnerskih organizacija i institucija.\nOvom prilikom,ministar za rad, zapošljavanje, boračka i socijalna pitanja Zoran Đorđević je istakao značajan doprinos Zavoda u kreiranju i implementaciji normativnih akata u sistemu socijalne zaštite.\nU uverenju da aktivnosti na unapređenju politika, mera, usluga i stručnog rada u oblasti socijalne zaštite daju bolje rezultate kada se sprovode zajedno, skup u Zavodu je bio prilika da se sa partnerima i saradnicima podele planovi i razmene ideje o prioritetnim ciljevima u godini koja je pred nama.\nBožidar Dakić, direktor Zavoda, je nakon predstavljanja plana, poželeo svim saradnicima uspeh u svemu što planiraju da realizuju i mnogo razloga za osećaj ličnog i profesionalnog zadovoljstva zbog doprinosa unapređivanju socijalne politike i socijalne zaštite.\nkorisnici usluga (4)\npodaci o nasilju u porodici (1)\npružaoci usluga (4)


Srbija i NATO — intenzivnija i sadržajnija saradnja - 06.07.2015, Sputnik Srbija\nSaradnja Srbije i NATO-a, pod okriljem programa „Partnerstvo za mir“, sve je intenzivnija i sadržajnija, izjavio je danas ministar odbrane Bratislav Gašić... 06.07.2015, Sputnik Srbija\n11:18 06.07.2015 (Osveženo: 16:19 05.10.2015)\n© AFP 2022 / ARMEND NIMANI /NATO vojska, Kfor\nSaradnja Srbije i NATO-a, pod okriljem programa „Partnerstvo za mir“, sve je intenzivnija i sadržajnija, izjavio je danas ministar odbrane Bratislav Gašić, ističući da je Srbija vojno neutralna zemlja.\nPredstavljajući poslanicima sporazum država-članica Severnoatlantskog ugovora i ostalih država-učesnica u „Partnerstvu za mir“ o statusu njihovih snaga, sa dodatnim protokolima, Gašić je istakao da njegovo potpisivanje ne znači nikakav ulazak u NATO, niti približavanje toj organizaciji.\n„Srbija želi partnerstva i prijateljstva i na Istoku i na Zapadu. Ovim sporazumom ćemo bitno olakšati organizaciju, odlazak u vojne misije. Ovo je samo sporazum koji će olakšati naše funkcionisanje“, rekao je Gašić, dodajući da su neke zemlje u „Partnerstvu za mir“, ali nisu članice NATO.\nGašić je dodao da poseban oblik saradnje Srbije sa NATO-om predstavlja Grupa Srbija-NATO za reformu odbrane, koja je osnovana 2006. godine radi obezbeđenja podrške sprovođenju reformi u sistemu odbrane od strane Alijanse i država koje su njene članice, a da novi momenat te saradnje predstavlja otvaranje Misije pri NATO-u i Vojnog predstavništva u njenom sastavu, kao i sve intezivnija saradnja sa NATO komitetima i radnim grupama.\nPrimena tog sporazuma, kako je dodao Gašić, omogućava nesmetanu vojnu saradnju, a pre svega u pogledu pripreme i realizacije vojnih vežbi i izgradnje potrebnih kapaciteta za angažovanje u multinacionalnim operacijama, angažovanja u pojedinim mehanizmima uspostavljenim pod okriljem „Partnerstva za mir“, kao i tranzita vojnih snaga kroz teritoriju država-potpisnica i obezbeđenja potrebne logističke podrške od strane države-domaćina.\n„Pristupanje ovom sporazumu predstavlja jedan od prioriteta Srbije u procesu angažovanja u programu ’Partnerstvo za mir‘, upravo iz razloga što dosadašnja praksa ukazuje da ovaj sporazum, zajedno sa sporazumom koji se odnosi na bezbednost informacija, omogućava optimalni obim saradnje sa NATO-om usmerene na podršku reformi sistema odbrane i dostizanja interoperabilnosti Vojske Srbije za angažovanje u multinacionalnim operacijama“, naveo je Gašić.


Održana 34. sednica Skupštine AP Vojvodine | Savez vojvođanskih Mađara\nSkupština Autonomne pokrajine Vojvodine održala je 6. novembra svoju 34. sednicu kojom su predsedavali Ištvan Pastor, predsednik Skupštine AP Vojvodine i potpredsednici.\nSkupština je na sednici razmotrila i usvojila Izveštaj o izvršenju Pokrajinske skupštinske odluke o budžetu Autonomne pokrajine Vojvodine za 2019. godinu u periodu januar – septembar 2019. godine. Obim budžeta u izveštajnom periodu iznosio je 74,98 milijardi dinara. Tekući prihodi i primanja ostvareni su u iznosu od 56,7 milijardi dinara ili 75,7 odsto od planiranih 74,98 milijardi. Rashodi i izdaci budžeta su izvršeni u iznosu od 47,7 milijardi dinara ili 63,6 odsto od planiranog obima budžeta.\nSkupština je donela Pokrajinsku skupštinsku odluku o donošenju Prostornog plana područja posebne namene predela izuzetnih odlika „Potamišje“. Razlozi za donošenje Prostornog plana proistekli su iz potrebe stvaranja planskog osnova za definisanje mera i aktivnosti pre svega u pogledu očuvanja i zaštite Predela izuzetnih odlika „Potamišje“, kao i radi turističkog i ruralnog razvoja i realizacije regionalnih i lokalnih interesa i planova u pomenutom kraju. Nosilac izrade Prostornog plana bio je Pokrajinski sekretarijat za urbanizam i zaštitu životne sredine, a obrađivač Plana JP „Zavod za urbanizam Vojvodine“, Novi Sad.\nNa 34. sednici razmotreni su i usvojeni godišnji izveštaji o poslovanju dva javna preduzeća i jednog fonda čiji je osnivač AP Vojvodina. U pitanju je Izveštaj o poslovanju Javnog preduzeća „Vojvodinašume“ Petrovaradin za 2018. godinu, Godišnji izveštaj o poslovanju Javnog vodoprivrednog preduzeća „Vode Vojvodine“ Novi Sad za 2018. godinu i Izveštaj o poslovanju Garancijskog fonda Autonomne pokrajine Vojvodine za period 01.januar - 31.decembar 2018. godine.


Trebinje je prvi grad u Republici Srpskoj koji je dobio status turističkog mjesta | Trebinje Danas\nTrebinje je prvi grad u Republici Srpskoj koji je dobio status turističkog mjesta\n27.09.2018. u 07:11\nTrebinje je prvi grad u Republici Srpskoj koji je dobio status turističkog mjesta, saopštio je danas gradonačelnik Luka Petrović povodom 27. septembra - Svjetskog dana turizma.\n"Trebinjska Turistička organizacija napredovala je u svakom pogledu i u proteklih godinu i osam mjeseci njeni radnici su prezentovali potencijale Trebinja na čak 17 sajmova i napravili promotivni materijal na čak 21 svjetskom jeziku", poručio je Petrović.\n"Hoćemo da iskoristimo potencijale koje imamo u zdravoj hrani, suncu, vodi, te u sadržajima koji su izraženi kroz `Grad Sunca`, vjerski turizam, rijeku Trebišnjicu, Stari grad, Ubla i Bjelasnicu", istakao je Petrović.\n"To možemo da uradimo samo kroz poboljšanje trenutne ponude i sa njenim proširivanjem kako u oblastu kulturnih sadržaja, tako i kroz infrastrukturu u samom gradu", naveo je Radić.


Izvor: B92, 11.Jun.2020, 09:56\nNova generacija krosovera Mokka imaće tu čast da bude prvi model nemačkog proizvođača sa potpuno novim dizajnom spoljašnjosti.\nOpel je nedavno počeo da nas priprema za premijeru druge generacije potkompaktnog krosovera Mokka, a dosadašnji "tizeri" nagovestili su značajne promene u dizajnu ovog automobila.\nTo potvrđuje i najnovija skica koju je objavio nemački proizvođač, a na kojoj se vidi novo "lice" Mokke, ali i stilski izraz koji ćemo gledati na budućim >> Pročitaj celu vest na sajtu B92 << Opelovim modelima.\nTim oko potpredsednika Opelovog dizajna, Marka Adamsa, stvorio je novi izgled, takozvani Opel "Vizor".\nPoput kacige, stilizovani zaštitni vizir integriše prednji masku, farove i logo bredna u jednom jedinom modulu.\nU kompaniji kažu da je prva generacija legendarne Opel Mante inspirisala početni koncept ovog dizajna. Dizajneri su za novu Mokku iskoristili Mantinu rešetku sa dvostrukim modulima farova na crnoj površini, uokvirenim tankom hromiranom lajsnom.\n"Vizor" nove Mokke proteže se u jednom potezu preko prednjeg dela vozila ispod poklopca motora, vizuelno rastežući njegovu širinu i jednostavno organizujući prednji deo vozila.\nOpelov amblem "munje" dominira centrom maske, dok će automobil dobiti najnoviju generaciju IntelliLux LED matrix farova.\nU nemačkom proizvođaču kažu da će "Vizor" postati zaštitni znak svih Opelovih modela tokom naredne decenije.


Navijači fudbalske reprezentacije Hrvatske, koji žive u Frankfurtu (Nemačka), odlučili su da za finale Svetskog prvenstva sa Francuskom iznajme ceo stadion?!\nSimpatizeri "vatrenih" su u velikoj euforiji povodom meča, koji će biti upisan zlatnim slovima u istoriji naših suseda, pa su rešili da plate zakup stadiona u Frankfurtu, na kome utakmice inače igraju fudbaleri Ajntrahta. Inače, oni su aktuelni osvajači Kupa, a za ovaj klub nastupaju naš Mijat Gaćinović, kao i hrvatski reprezentativac Ante Rebić.\nStadion ima 51 hiljadu mesta i očekuje se da će biti maksimalno ispunjen, a ulaz će biti besplatan.\nPRVA PAPUČA MUNDIJALA Devojka mu zabranila da ide u Rusiju, a prijatelji su ga toliko ISPROZIVALI da je ceo svet čuo za njega\nOdlazak na Svetsko prvenstvo san je svakog muškarca koji voli fudbal. Takav je slučaj i sa jednim Meksikancem po imenu Havijer, koji je zajedno sa šestoricom prijatelja organizovao neverovatnu avanturu: Odlazak na Mundijal navijačkim kamionom. Sve je bilo spremno, a onda se isprečila Havijerova devojka...\nSedmi dan Svetskog prvenstva u fudbalu u Rusiji (20.jun) obeležile su utakmice Portugal - Maroko, Urugavaj - Saudijska Arabija i Iran - Španija. U prvom planu je bio sport, ali i vatrene navijačice koje, kako Mundijal odmiče, postaju sve slobodnije i izazovnije.\nBivša supruga reprezentativca Rusije Fjodora Smolova, Viktorija Lopireva, provokativnim fotografijama oduševljava iz dana u dan, a sada je otišla korak dalje i slikala se potpuno gola.\nFudbaleri Hrvatske su napravili veliki uspeh plasmanom u četvrtfinale Svetskog prvenstva, ali ne žele da se tu zaustave. Čekali su 20 godina na prodor među osam najboljih ekipa na planeti i rešeni su da idu do samog kraja, do trona.


Nutrino proizvodi na sajmu u Dubaiju | Fabrika decije hrane\nFabrika dečje hrane predstavila je Nutrino proizvode na nedavno održanom Međunarodnom sajmu prehrambenih proizvoda „Gulfood“ u Dubaiju, kao jedna od 14 domaćih kompanija čiji su nastup u okviru nacionalnog štanda Srbije organizovali Privredna komora Srbije i Razvojna agencija Srbije, a sve u cilju podrške i promocije izvoza.\nOvaj sajam okuplja oko 100.000 posetilaca iz 200 zemalja, potencijalnih poslovnih partnera, uvoznika i distributera, koji su ove godine imali priliku da se upoznaju sa širokim asortimanom Nutrino proizvoda.\n„Gulfood je, kao jedna od najvećih i najznačajnijih specijalizovanih izložbi u UAE i Zalivskom regionu, idealna prilika za promociju našeg brenda velikom broju posetilaca i potencijalnih poslovnih partnera. Prvi utisci su izuzetno pozitivni i kada su u pitanju ostvareni kontakti i kada su u pitanju reakcije posetilaca. Sa širokom asortimanom proizvoda Nutrino parira velikim i poznatim brendovima, a sve inovacije koje smo uveli u proizvodnju dečije hrane su u korak sa svetskim trendovima“ istakao je Vukašin Cicmil, direktor prodaje i marketinga Fabrike dečje hrane.


Ivanović: 250 poljoprivrednih proizvođača dobiće bespovratnih 4,5 miliona eura | EUME\nNaslovnica Press info Press IPA Ivanović: 250 poljoprivrednih proizvođača dobiće bespovratnih 4,5 miliona eura\nIvanović: 250 poljoprivrednih proizvođača dobiće bespovratnih 4,5 miliona eura\nUgovori sa 250 poljoprivrednih proizvođača u okviru projekta IPARD Like 1, koji predviđa 4,5 miliona eura bespovratne pomoći, trebalo bi da budu potpisani do kraja septembra, najavio je ministar poljoprivrede i ruralnog razvoja, Petar Ivanović.\nOn je naveo da IPARD Like 1 znači 4,5 miliona eura bespovratne pomoći, odnosno devet miliona eura investicija, jer, kako je objasnio, Ministarstvo daje 50 odsto ukupnih investicija.\n“Od projekata koji su pri kraju ili koji se pripremaju očekujemo da se do kraja naredne godine investira u primarnu poljoprivrednu proizvodnju devet miliona eura. Dobili smo 521 aplikaciju za IPARD Like 1, a očekujemo da potpišemo oko polovinu ugovora po ovom osnovu, pri čemu akcenat stavljamo na nabavku stočnog fonda i širenje poljoprivrednih površina2, kazao je Ivanović Pobjedi.\nPrema njegovim riječima, sa projektom IPARD Like 1 Ministarstvo završava dobar dio podrške primarnoj poljoprivrednoj proizvodnji.\n“Do kraja godine objavićemo javni poziv za IPARD Like 2, što znači da će fokus biti na preradi i nabavci opreme i mehanizacije”, najavio je Ivanović.\nOn je dodao da će proizvođači koji su sada aplicirali za nabavku mehanizacije i opreme biti prebačeni u IPARD Like 2, jer je, kako je objasnio, kroz IPARD Like 1 akcenat na jačanju stočnog fonda i širenju površina radi dodatnog ojačavanja primarne poljoprivredne proizvodnje.\nIvanović je precizirao da 100 miliona IPARD Like 2 podrazumijeva 5,5 miliona eura bespovratne pomoći za podršku u oblasti prerade i nabavke mehanizacije ili 11 miliona eura ukupno investicija.\n“To znači da će 20 miliona EUR biti investirano u poljoprivredu od danas do kraja naredne godine, nakon čega krećemo sa implementacijom IPARD koji do 2020. ima 39 miliona eura ili ukupno 78 miliona eura investicija”, rekao je Ivanović.\nOn je naveo da sada ima tri IPARD programa za koje su u Ministarstu završili kompletnu administrativnu proceduru.


Oobjavljen je Javni poziv Ministarstva privrede za dodelu bespovratnih sredstava u okviru Programa podsticanja preduzetništva kroz finansijsku podršku za početnike u poslovanju u 2020. godini.\nUkupno raspoloživa sredstva za realizaciju ovog programa iznose 150.000.000,00 dinara.\nPravo da se prijave imaju preduzetnici, mikro i mala privredna društva, koji su registrovani u Agenciji za privredne registre najranije dve godine u odnosu na godinu podnošenja zahteva.\nPrivredni subjekti koji zadovolje uslove Programa mogu ostvariti pravo na finansijsku podršku u vidu bespovratnih sredstava u iznosu do 30% vrednosti ulaganja. Preostali iznos ulaganja finansiraće se iz kredita Fonda sa rokom otplate do 5 godina u okviru koga je grejs period do jedne godine, a kamatna stopa 1% godišnje uz garanciju banke ili 2% godišnje uz ostala sredstva obezbeđenja, uz primenu valutne klauzule.\nIznos ukupno odobrenih sredstava po zahtevu može biti manji od 400.000,00 dinara, niti veći od 6.000.000,00 dinara za sve privredne subjekte.\nTekst Javnog poziva i prateću dokumentaciju moguće je preuzeti sa


Vazdušni desant kao odgovor na ofanzivu Hutija\nSana nakon vazdušnih napada\nZalivske zemlje predvođenje Saudijskom Arabijom tokom noći su pokrenule vazdušnu operaciju na položaje šiitskih pobunjenika Huti u Jemenu. Vlasti u Rijadu saopštile su da je to odgovor na ofanzivu Hutija koji se kreću prema gradu Aden na jugu zemlje, sedištu predsednika Abeda Raboa Mansura Hadija nakon bekstva iz Sane, a odakle je otišao u nepoznatom pravcu. Egipatske vlasti su u četvrtak rano ujutro saopštile da se priključuju operaciji, a učešće razmatraju i Maroko, Jordan, Sudan i Pakistan.\nSAD su u sredu kasno uveče saopštile da blisko sarađuju sa Saudijskom Arabijom i da je američki predsednik Barak Obama odobrio pružanje logističke pomoći.\n„Odlučno osuđujemo nedavne vojne akcije u Jemenu čiji je cilj bio perdsednik Hadi“, rekla je portparolka Stejt Dipartmenta Džejn Psaki, dok je portparolka šefa diplomatije Pakistana Tasnim Aslam rekla da su primili zvaničan zahtev Saudijske Arabije da se priključe akciji.\n„Mogu da potvrdim da nas je Saudijska Arabija kontaktirala ovim povodom. Razmatramo to pitanje i to je sve što u ovom trenutku mogu da vam kažem“, navela je Aslam.\nIstovremeno, Iran je osudio akciju Saudijske Arabije u Jemenu, nazvavši je „opasnim korakom“ po mirno rešenje krize u toj zemlji. Neimenovani portparol iranskog ministarstva nazvao je napad "invazijom" na Jemen, ne imenujući ipak direktno Saudijsku Arabiju. Ambasador Saudijske Arabije u Americi Adel al-Džubeir, međutim, upozorava:\n„Pad Jemena nije opcija ni za nas niti za naše saveznike.“\nDžubeir je dodao da odluka o vazdušnim napadima na Huti pobunjenike koje podržava Iran, nije doneta lako.\n„Ova odluka je veoma temeljno razmatrana i oko nje smo se veoma blisko i veoma intenzivno konsultovali sa mnogim našim saveznicima i partnerima širom sveta, a pre svega Sjedinjenim Državama. Učinićemo sve što je potrebno u cilju da zaštitimo legitimnu vladu Jemena od rušenja i bilo kakvog ugrožavanja od strane spoljnih milicija. Imamo situaciju u kojoj je militantna grupa u posedu ili bi mogla doći u posed balističkih raketa, teškog naoružanja, avijacije. Ne sećam se da je bilo koja militanta grupa imala kontrolu nad avijacijom. Tako da, ovo je veoma opasna situacija i mi moramo da učinimo sve što možemo da zaštitimo narod Jemena i legitimne vlasti Jemena. Pad Jemena nije opcija“, naveo je Džubeir.


Nakon pisanja Danasa predsednik Srbije „podstakao“ nadležne da dostave informacije o nabavljanju medicinske opreme tokom vanrednog stanja\nPiše: V. Jeremić 28. maj 2020.\nPredsednik Srbije Aleksandar Vučić juče je, obraćajući se medijima, izjavio da podstiče nadležne državne organe da što pre naprave i daju javnosti izveštaj o nabavci respiratora, jer je, kako je naveo, uveren da su sve radili po zakonu, a u teškim uslovima.\n– Da izađu i pokažu koliko su brige i truda uložili za građane Srbije, rekao je Vučić u Smederevskoj Palanci, iskazavši uverenje da će taj izveštaj uskoro biti predstavljen.\nIpak, nepune dve nedelje pre predsednikovog podsticaja, Vlada Srbije je odbila da informacije o nabavkama medicinske opreme dostavi Topličkom centru za demokratiju i ljudska prava.\n– Pitanje je samo kada ćemo ih dobiti, pošto često proteknu meseci, pa i godine dok ne dobijemo sve podatke koje tražimo, navodi Slijepčević. On ističe da su sve vlasti od osnivanja Saveta imali isti odnos prema ovom telu.\n– Pre nego što osvoje vlast i neposredno po promeni režima, obećavaju nam kule i gradove. Međutim, taj odnos se vrlo brzo promeni. Danas vi imate situaciju da aktuelna vlast, koja je u velikoj meri i pobedila zahvaljujući našim izveštajima o 24 sporne privatizacije, danas koristi naše izveštaje samo kada treba napasti opoziciju. A istovremeno čine sve kako bi nas onemogućili da efikasno radimo, kaže Slijepčević.\n– Veliki je broj ugovora koji ni dan danas nisu u celosti objavljeni, od Fijata do Jata. Nabavke medicinske opreme su rađene u velikoj brzini zbog pogrešne procene o ozbiljnosti virusa. Bojim se da nećemo saznati šta je sve u toj brzini rađeno i kako je nabavljana roba i usluge. Nadam se da grešim, ističe Šuković.\n– Zdravstvo je ogromno tržište, na koje godišnje odlazi 11 odsto BDP-a. Tu se svake godine obavi više hiljada javnih nabavki, a ima jako malo transparentnog poslovanja. Pritom, niko ne podnosi račun zbog neracionalnog trošenja sredstava zbog čega brojna istraživanja pokazuju da je zdravstvo najkorumpiranija oblast u društvu, naglašava Karađinović dodajući da je korupcija u Srbiji postala tradicija.\nBez odgovora RFZO\nDanas je u toku jučerašnjeg dana poslao pitanja Republičkom fondu za zdravstveno osiguranje vezana za zahtev za dostavljanje informacija koje je ovoj instituciji poslao Savet za borbu protiv korupcije. Do zaključenja ovog broja odgovori nisu stigli, pa nismo bili u prilici da saznamo da li se radi na prikupljanju traženih podataka i da li će odgovoriti Savetu.


PROGRAM SUBVENCIONISANIH KREDITA I U 2013 GODINI\nSav novac iz državne kase namenjen subvencionisanom kreditiranju privrednika u ovoj godini je utrošen.\nU bankama ističu da su u novembru prvo obustavljeni krediti za održanje likvidnosti za velika preduzeća, pošto su nadležni procenili da je izdvojen novac nedovoljan da se nastavi subvencionisanje kamata istom dinamikom.\nPosle toga utrošene su i subvencije namenjene preduzetnicima i malim privrednicima.\n"Poslovne banke su od 1. septembra do početka decembra odobrile privrednicima oko 1,1 milijardu evra kredita za održavanje likvidnosti sa subvencionisanom kamatom. Banke su odobrile 861 milion evra kredita sa deviznom klauzulom, dok je dinarskih odobreno u iznosu od 211 miliona evra.", kažu u Ministarstvu finansija i privrede.\nBanke više ne primaju zahteve privrednika za ovom vrstom kredita, ali je gotovo sigurno da će se ovaj program nastaviti i dogodine.\nJagma za ovim zajmovima bila je velika, s obzirom na to da je njihova cena trenutno najpovoljnija na tržištu. Kamata na dinarske zajmove je na nivou referentne kamate NBS, koja sada iznosi 11,25 odsto, dok je za kredite indeksirane u evrima bila 3,5 odsto godišnje.\nUprkos velikoj tražnji, krediti za održavanje likvidnosti bili su nedostižni onima kojima su najpotrebniji.\nZa obezbeđenje ovih kredita banka je privrednicima tražila obezbeđenje uobičajeno za sve zajmove: hipoteke, menice, jemstvo druge kompanije i slično.


U Outlook.com možete da koristite traku za pretragu na vrhu stranice da biste pretražili e-poruke, kontakte ili datoteke.\nTraženje e-poruke, kontakta ili datoteke\nU polju Pretraga u okviru Pošta otkucajte šta želite da pretražite (kontakt, temu, deo poruke ili ime datoteke) i pritisnite taster Enter.\nAko znate da vam je poruka poslata, ali je niste primili, pročitajte Rešavanje problema sa Outlook.com sinhronizacijom e-pošte.\nSuzite pretragu u programu Pošta\nMožete da koristite i polje Pretraga kontakata, direktorijuma i grupa u okviru Osobe da biste pronašli kontakte.\nU polju Pretraga kontakata, direktorijuma i grupa otkucajte ime osobe, grupe ili resursa koje želite da pretražite.\nAko se kontakt koji želite ne pojavljuje na listi predloga, pritisnite Enter da biste videli sve rezultate pretrage.\nSuzite pretragu tako što će izabrati stavku Filter na vrhu liste rezultata.\nKada završite pretragu, kliknite na strelicu unazad u polju za pretragu ili izaberite bilo koju fasciklu u oknu za navigaciju sa leve strane da biste izašli iz pretrage.\nKoristite naprednu pretragu upita (AQS) u cilju sužavanja rezultata pretrage. U polju za pretragu otkucajte AQS ključnu reč iz tabele ispod, iza koje sledi dvotačka, kao i šta želite da pretražujete. Na primer, da biste pronašli poruke sa temom koja sadrži "izveštaj", unesite temu: izveštaj u polje za pretragu u Outlook.com beta.


Kalač: Očekujemo ministarsko mjesto – Sandzacki\nStranka pravde i pomirenja (SPP) je u predizbornom periodu ušla u koaliciju sa grupacijom okupljenom oko Građanskog pokreta URA, gdje je unutar koalicije Crno na bijelo postala prirodni dio te platforme, koja je uspjela da bude koalicija koja odlučuje i koalicija koja je istrajala u odluci da napravi novu većinu, kazao Hazbija Kalač, predsjednik SPP-a.\n“Sada imamo mnogo jasniju situaciju oko sastava buduće vlasti u Crnoj Gori”: Kalač (Foto: PR Centar/Arhiva)\nU toj novoj većini, kako je istakao za Dan, SPP kao jedina manjinska partija u Vladi sebe vidi na visokim funkcijama, gdje će pored određenog ministarstva, kao predstavnica naroda koji je značajno procentualno populaciono zastupljen u Crnoj Gori, obavljati još značajnih funkcija u Vladi, i na takav način pravedno iskoristiti novo pozicioniranje radi popravljanja veoma lošeg položaja bošnjačkog naroda u Crnoj Gori.\n“SPP je imala nekoliko razgovora sa predsjednikom GP URA i visokim funkcionerima te stranke i primila k znanju da aktuelni trenutak zahtijeva da se uzme u obzir dodatno usložnjavanje situacije. Kao partija smo uporno ostali pri stavu da bošnjački narod u Crnoj Gori treba da ima predstavnike na visokim funkcijama u novom sazivu, i u tom smislu su naši unutarkoalicioni pregovori u toku i još ne možemo izaći sa jasnim i konkretnim rješenjima, ali se nadamo da će se stvari brzo odvijati i da će se doći do konstruktivnih rješenja“, kazao je Kalač.\nOn je dodao da sada “imamo mnogo jasniju situaciju oko sastava buduće vlasti u Crnoj Gori, pošto je Bošnjačka stranka odlučila da ne uđe u novu vladu, što je za njega bilo očekivano“.\n“Razlozi za koketiranje BS-a su bili pokušaji da se napravi manjinska vlada bez određenih po njima spornih elemenata okupljenih oko aktuelnog mandatara. Jedan od razloga su i tradicionalno dobri odnosi sa DPS-om, sa kojim su učestvovali u dugogodišnjoj vladavini, koja je, pored ostalog, rezultirala i veoma lošim položajem i masovnim siromašenjem i raseljavanjem bošnjačkog naroda iz sredina u kojima čini većinu ili gdje dominantno živi. Tako izražena osjetljivost BS-a na ideološke razlike, pogotovo prema DF-u, priziva sjećanje na dane kada su ideološke razlike sa njihovim tradicionalnim partnerom premošćene tehničkom, a ne ideološkom saradnjom, kada su,interesi,naroda,u,čije ime BS nastupa bili u prvom planu. Ispadi i sporne poruke poslanika DF-a u parlamentu i za SPP su bile ozbiljan znak upozorenja da politika nacionalizma ovdje još živi, ali su argumenti traganja za rješenjima suživota naroda primarni i obavezuju nas da se aktivno suočimo sa realnim svijetom u kojem živimo“, rekao je Kalač.\nProfesor hemije iz Tutina tvrdi da je zbog nepravde početkom septembra ostao bez posla\nBijelo Polje: Obrazovni serijal o Ilirima


Gledajte besplatno sedam novih nagrađivanih filmova u celoj Srbiji na onlajn filmskom festivalu GoetheFEST – Info Centar Juga\nDruštvo Jablanički okrug Jug Srbije Srbija Vesti\nGledajte besplatno sedam novih nagrađivanih filmova u celoj Srbiji na onlajn filmskom festivalu GoetheFEST\nNa devetom izdanju filmskog festivala GoetheFEST, koji se ove godine održava od 29. oktobra do 4. novembra pod sloganom „Novo vreme, novi svet”, biće prikazano sedam filmova, od kojih će šest imati srpsku premijeru. Svi filmovi će biti prikazani besplatno na onlajn platformi mojoff.net, i biće potom dostupni za gledanje tokom 24 sata od vremena navedenog u program u celoj Srbiji.\nvlnr Reinhold (Albrecht Schuch), Francis (Welket Bungué)\nFestival će, u četvrtak 29. oktobra u 18h, otvoriti ostvarenje „Berlin Aleksanderplac”, nemačkog reditelja avganistanskog porekla Burhana Kurbanija. Ovaj film je nominovan u čak 11 kategorija za Nemačke filmske nagrade, a pored nagrade za najbolji igrani film, osvojio je i priznanja za najbolju mušku sporednu ulogu (Albreht Schu), kameru (Joši Hajmrat), filmsku muziku (Daša Dauenhauer) i scenografiju (Zilke Bur). Radi se o novoj adaptaciji jednog od najznačajnijih romana nemačke moderne iz 1929. godine, „Berlin Aleksanderplac” Alfreda Deblina, u kojoj autor otvara mnoga važna pitanja na temu migracija, rasizma i modernog ropstva. U ovom filmu glavni protagonista je Franc Biberkopf, afrički migrant iz Gvineje Bisao, koji se obreo u berlinskom parku Hazenhajde, poznatom po dilovanju droge, i u noćima berlinskih klubova natopljenih demonskim simbolima kapitalizma.\nDrugog festivalskog dana, u petak 30. oktobra u 18h, na programu je provokativan film „The trouble with being born” Sandre Folner, imenjak Sioranovog dela, koji je bio predstavljen u najmlađoj sekciji Berlinala Encounters usmerenoj ka jačanju u estetskom i strukturnom smislu izazovnih dela nezavisnih i inovativnih filmskih stvaralaca. Nagrađen je specijalnom nagradom žirija Encounters, i dobitnik je četiri nagrade na festivalu Diagonale za najbolji film, scenario, montažu, glumu i drugih nagrada. Ovo je film o egzistencijalnoj krizi androida Eli, koji reflektuje određeni aspekt trenutne realnosti preispitujući kategorije sećanja, identiteta i roda.\nMax Ludwig Nansen (Tobias Moretti), Siggi Jepsen (Levi Eisenblätter)\nU subotu, 31. oktobra u 18h, biće prikazano ostvarenje „Čas nemačkog”, adaptacija istoimenog romana nemačkog pisca Zigfrida Lenca u režiji Kristijana Švohova i po scenariju njegove majke Hajde. Kao univerzalna parabola o tome šta fašizam može da učini pojedincu, porodici i zajedništvu, film je značajan za sadašnji trenutak u kome, po rečima reditelja, u nemačkom društvu cirkulišu diskriminacija i rasističke ideje. Ostvarenje “Čas nemačkog” pokreće pitanje granica obaveze lične odgovornosti.\nZa prvi dan novembra u 18 časova, rezervisano je prikazivanje filma „Audicija” rediteljke i ko-scenaristkinje Ine Vajse i grandiozne Nine Hos u glavnoj ulozi. U ovoj uzbudljivo konstruisanoj studiji karaktera, porodičnoj drami i psihološkom trileru, Ana Bronski (Nina Hos) je u mreži odnosa sa muškim protagonistima (otac, muž, ljubavnik, kolega, sin i učenik violine), u rascepu između discipline i nedostatka kontrole, potrage za savršenstvom i straha od neuspeha.\nU ponedeljak 2. novembra u 18h, na programu je film „Usmeni dogovor” Ilkera Čataka, koji je osvojio Bronzanog medveda za najbolji nemački film. Ovo je još jedno ostvarenje sa temom migracija. Na plaži turskog turističkog rizorta Nemica, pilotkinja, suočena sa dijagnozom teške bolesti, sreće anatolskog, žigola koji sanja o Nemačkoj. Sa scenaristom Nilsom Monom, Čatak odlučuje da poigravanjem stereotipima dozvoli proboj njene hladne i naizgled cinične fasade, uz pasaže komičnih dijaloga.\nU utorak, 3. novembra u 18h biće prikazan film „Auerhaus“ Nele Leane Folmar. Smešten na jug SR Nemačke ranih 80-ih, ovo je atmosferičan film zasnovan na dirljivom, neverovatno komičnom i melanholičnom istoimenom out-of-age romanu Bova Bjerga. Ovim filmom rediteljka postavlja pitanje da li je moguće na pitak način ispričati priču o depresiji i osećaju bezizlaznosti, tako tipičnom za period puberteta.\nZa završetak festivala, u sredu 4. novembra u 18h na programu je film „Časovi persijskog“ Vadima Perelmana, kanadsko-američkog reditelja ukrajinskog porekla u rusko-nemačko-beloruskoj koprodukciji, premijerno prikazanog na Berlinalu. Ovog puta literarni osnov leži u kratkoj priči Erfindung einer Sprache Volfganga Kolhazea. Inspirisan istinitim događajima, film preispituje teme sećanja, pamćenja, identiteta, povezanosti jezika i identiteta, i moći prilagođavanja. Jedan od zanimljivih elemenata filma je izmišljeni farsi jezik kome maestralnog Larsa Ajdingera uči argentinski glumac Nahuel Perez Biscayart.\nTokom vikenda dve saobraćajke u Vranju, jedna osoba zadržana na trežnjenju\nJedna zlatna i tri srebrne medalje za Bokserski klub Radan iz Lebana\nDruštvo Jablanički okrug Jug Srbije Vesti\nVada Republike Srbije donela je na današnjoj sednici odluke u vezi sa ublažavanjem određenih mera\nGorica Popović u petak u LKC-u


Otpremnine za prosvetare: Sumnja i radost\nRTV\t16.07.2017 09:39\nMinistarstvo prosvete obezbedilo je 1.200 otpremnina za zaposlene u osnovnim i srednjim školama kojima je ostalo godinu-dve do penzije i koji dobrovoljno žele da odu, što je jedno od rešenja za problem tehnoloških viškova. Stariji prosvetni radnici u Kikindi sa sumnjom posmatraju nove mere, dok se mladi profesori nadaju zaposlenju i ulasku u prosvetni sistem\nMilan Danić dugogodišnji je profesor fizike i ostale su mu svega dve godine do sticanja uslova za odlazak u penziju. Novu meru Ministarstva prosvete od 1.200 spremnih otpremnina za zaposlene u osnovnim i srednjim školama posmatra sa dozom sumnje poučen iskustvom iz nekoliko decenija rada.\n"Lako je na televiziji reći, pa posle zaboraviti. Oni kojima su otpremnine namenjene mogu da se upecaju i da budu oduševljeni ponudom. Mi smo tako mnogo puta dobijali otpremnine, mnogo puta štrajkovali i ljudi misle da smo često dobijali neki novac. Lično mislim da nema ništa od toga i da neće biti poštena ponuda'', kaže on.\nS druge strane nove mere resornog ministarstva posebno raduju mlađe profesore, pogotovo one koji su već godinama na birou. Milena Živkov diplomirala je pre pet godina srpski jezik i književnost, ali do sada je u školi radila samo na određeno vreme i to kao zamena.\n"Mislim da je ovo zaista dobra mera kojom bi se mladima omogućilo da dođu do zaposlenja. Broj učenika i odeljenja smanjuju se svake sezone, pa se samim tim smanjuju i norme prosvetnih radnika, tako da zaista vidim šansu za sebe i svoje kolege'', kaže ona.\nMinistarstvo planira i da sprovede meru kojom bi zaposlenim prosvetnim radnicima sa napunjenih 65 godina bio obavezan odlazak u penziju. Taj uslov ispunio je i Lazar Demić, dugogodišnji profesor istorije, koji u starosnu penziju odlazi 31. avgusta.\n"Tek danas sam saznao za mogućnost da se prosveti ponovo nudi odlazak u penziju uz otpremninu i zaista u to imam poverenja. Jedino me brine budućnost mladih kolega koje se već duže nalaze na tržištu rada. Najveći problem biće im da uđu u prosvetni sistem'', kaže on.\nKoliko će iznositi otpremnine za prosvetare, u Ministarstvu još uvek ne obelodanjuju, ali kažu da sigurno neće biti nepovoljne, ali ni prevelike jer država nema para, već da će biti realne.


Tabačka čaršija | Konkretno\nPožarevačka Tabačka čaršija, bila je oduvek najuži centar i najstariji deo varoši, pomalo nalik na čuvenu Baščaršiju u Sarajevu. U njoj su se nalazili turski, grčki i cincarski dućani, kafana sa prenoćištem, pekara i kožarsko-tabačke radnje po kojima je ulica i dobila ime. Nije to bila samo ulica u kojoj se trgovalo, već i mesto na kome su se sretali ljudi svih nacija i veroispovesti, kako žitelja grada, kojih je po popisu iz 1834. bilo 2941, tako i kupaca, prolaznika i došljaka. Tabačka čarsija je još 1827.godine bila uređena i to je prvi pokušaj urbanistickog uređenja u Srbiji.\nNa tom mestu već naredne godine sagrađene su stambene zgrade u socrealističkom stilu koje i sada tu stoje. Te zgrade ne samo da su urbanističko ruglo danas, već onako zapuštene, oronule, depresivno sive fasade, pokazuju ne samo nama koji živimo u ovom gradu, već i svakom ko kroz Požarevac prođe svu nemar onih koji kao ''najbolji'' od nas, a u ime svih nas o ovom gradu brinu.\nPožarevljani, oni stariji, sa pravom krive komuniste za ovo ''zlodelo'', ali tek sa ove vremenske distance. Ustvari, pravi krivci jesu neki neosnovano ambiciozni pripadnici te partije palanačko-brđanskog duha koji su bili spremni zarad ličnog avanzovanja i rođenu majku prodati, a ne srušiti nekoliko starih dućana.\nTabačnica, kako je Požarevljani zovu i danas je centar trgovine u gradu i lokali koji se nalaze u prizemlju stambenih zgrada dosežu najveće najamnine i svaki posetilac ovog grada se makar na kratko u njoj zadrži, tek da pogleda izloge ako ništa drugo, te oni koji su stare dućane srušili, džaba su to uradili, jer je ''sitnosopstvenički i buržoaski duh'' ulica ipak sačuvala, uprkos svemu.\nSada da odem malo iz Požarevca da bih podsetio građane Beograda da im palanački-brđanski duh koji je evidentno prisutan, kako u samom gradu, tako i u sadanašnjem rukovodstvu Beograda, koje je kako mi se čini već promenilo urbanistički plan grada zbog šizofrenog projekta ''Beograd na vodi'', da poput Požarevljana ne čekaju vremensku distancu da bi svoje gradske čelnike, koji nesumnjivo jesu najbolje što Beograd ima, glasno upozorili da ne ruše ako ne znaju kako da grade.


Mihajlovićeva: Radnik 'Infrastrukture železnice' preminuo u Nišu od korone\nIzvor: JužneVesti.com, 07.Apr.2020, 12:43\nMihajlovićeva: Radnik "Infrastrukture železnice" preminuo u Nišu od korone\nMinistarka saobraćaja Zorana Mihajlović rekla je da se i u vanrednom stanju radi gde god je to moguće, jer život ne sme da stane, ali da je i pored brige o bezbednosti jedan radnik "Infrastrukture železnice" u Nišu preminuo od posledica korona virusa.\nNije poznato gde se radnik "Infrastrukture železnice" zarazio virusom, a ministarka Mihajlović nije iznela ni druge detalje, osim da je preminuo od korone.\nKaže da ima i radnika koji su zbog virusa u izolaciji, >> Pročitaj celu vest na sajtu JužneVesti.com << ali da se radi gde god je to moguće i da je bezbednost na prvom mestu.\nAktivno je deset najvećih infrastrukturnih projekata, neka funkcionišu sa smanjenim kapacitetom i nažalost imamo i situaciju da je jedan radnik "Infrastrukture železnica" preminuo u Nišu od posledica korona virusa - navela je Mihajlovićeva.\nPreporuka Ministarstva na čijem je čelu je da sva gradilišta koja mogu da funkcionišu poštujući sve bezbednosne mere treba da rade i u vreme epidemije. Trenutno je aktivno 10 najvećih projekata, dodala je, a angažovano 2.500 radnika.\nKako je pojasnila, važno je da i u vanrednom stanju život ne stane, a da broj radnika na gradilištima nije problem, već kako obezbediti opremu i materijal za radove.\nŠtete su velike, kao u celom svetu, ali država radi najbolje što može. Pripremamo veliki plan oporavka, kako privatnog, tako i državnog sektora. Važno je da nastavimo da se borimo i da se vratimo na onu zelenu granu privrede na kojoj smo bili pre ove epidemije - zaključila je ministarka.\nInformacije o korona virusu na jugu možete čitati ovde.


Zaustavimo nasilje nad ženama!!! - Novi Sad\nZaustavimo nasilje nad ženama!!!\n14:05:00 20.05.2015, Komentara: 0\nU prvoj polovini ove godine u Srbiji su stradale 22 žene, što je poražavajući podatak imajući u vidu da je u protekloj godini stradalo njih 25, što je takođe alarmantno.\nPorodične tragedije, svirepa ubistva i samoubistva gotovo su svakodnevna pojava, pri čemu su žrtve prvenstveno žene, majke, sestre, bake. Nesretni čin se neretko odvija pred decom koja nisu dosegla punoletstvo, a sam nasilnik ne okrivljuje sebe, već svoju žrtvu.\nPokrajinski sekretarijat za privredu, zapošljavanje i ravnopravnost polova uputio je ovim povodom inicijativu relevantnim institucijama za sazivanje hitne zajedničke sednice.\n“Skorašnji nemili događaji ukazuju da je porodičnim i partnerskim nasiljem i neadekvatnim postupanjem nadležnih institucija ugrožena bezbednost žena u Vojvodini i Srbiji. Postoje indicije da je navedenim ubistvima prethodilo nasilje u porodici i partnerskim odnosima koje je u više od polovine slučajeva prijavljivano policiji i centrima za socijalni rad...\nČitavo društvo ima moralnu obavezu da reaguje, a ne da zatvara oči pred tuđom nesrećom i nasiljem, koje se u mnogim slučajevima odvija u nedogled, godinama, čak i pred maloletnom decom”, navedeno je u saopštenju Pokrajinskog sekretarijata za privredu, zapošljavanje i ravnopravnost polova.


Telegroup - TeleGroup podržao manifestaciju Mercedes-Benz Fashion Week Montenegro u Podgorici\nHomeMEDIJA CENTARTeleGroup podržao manifestaciju Mercedes-Benz Fashion Week Montenegro u Podgorici\nKompanija TeleGroup je bila jedan od sponzora manifestacije Mercedes-Benz Fashion week Montenegro u Podgorici koja je održana od 18. do 21. aprila 2017. godine na četiri lokacije, i to: na imanju Knjaz (18. aprila), u Capital Plazi (19. aprila), u City Mall-u (20. aprila) i u hotelu Hilton (21. aprila).\nNa ovoj modnoj manifestaciji predstavili su se crnogorski dizajneri i dizajneri iz inostranstva. Održavanje crnogorske nedelje mode imalo je za cilj da doprinese razvoju kulture i privrede u Crnoj Gori. Dvadeset prvo izdanje Mercedes-Benz Fashion Week Montenegro, u organizaciji Nacionalne modne komore Crne Gore, zatvoreno je u petak 21. aprila u hotelu ,,Hilton“ revijama crnogorskog dizajnera Borisa Ćalića i italijanskog kreatora visoke mode Đanija Kalinjana.\nZavršnu noć, upriličenu uz podršku modne agencije ,,Fabrika“ i kompanije TeleGroup, otvorio je Boris Ćalić kolekcijom pod nazivom ,,Filomena“. Specijalni gost iz Italije, Đani Kalinjano, zatvorio je crnogorsku nedelju mode bajkovitom kolekcijom koja je, kako je rekao, inspirisana senzualnošću žene. Kako ističu organizatori, događaju je prisustvovao veliki broj zvanica iz javnog, kulturnog i političkog života Crne Gore, a kristalna dvorana bila je ispunjena do poslednjeg mesta.


Sirijski borci koje podržava Turska ulaze u Ras al Jan, Sirija, 12. oktobra 2019.\nTurska zvanična agencija javila je da su turski saveznici u Sirji zauzeli grad Suluk petog dana turske ofanzive na severoistoku Sirije.\nAnadolija je izvestila u nedelju da je centar grada, lociranog na strateškom raskršću puteva na oko 10 kilometara južno od granice, očišćen od snaga sirijskih Kurda, Narodne zaštitne jedinice (YPG).\nTursko ministarstvo odbrane tvrdi da je 480 boraca YPG "neutralizovano" od srede. Taj broj nije moguće nezavisno potvrditi.\nNekoloko granata ispaljenih iz Sirije pogodilo je turske pogranične gradove Akakale i Suruk u pokrajini Sanliurfa. Anadolija javlja da je jedna osoba ranjena u nedelju u Suruku.\nTramp "usamljeno ostrvo"\nPredsednik SAD Donald Tramp suočio se sa rasprostranjenom dvopartijskom kritikom da je ugrozio stabilnost na Bliskom istoku i doveo u rizik živote saveznika, sirijskih Kurda, koji su pomogli da SAD dokrajče grupu Islamska država u Siriji.\nTramp je u subotu on je ostao postojan i branio je svoju poziciju, rekavši da je "usamljeno ostrvo" zbog povlačenja snaga SAD iz severoistočne Sirije.Tramp je rekao da SAD ne mogu da vode "beskonačne ratove".\n"Moramo da dovedemo naše velike heroje, naše velike vojnike, moramo da ih dovedemo kući. Vreme je. Vreme je", rekao je Tramp u dugačkom i po temama raznolikom obraćanju pred Velijus voter samitom, godišnjem okupljanju konzervativnih društvenih aktivista.\nOn je opisao Bliski istok kao beznadežni slučaj, uprkos dugogodišnjoj američkom umešanosti i finansijskom investiranju.\n"Manje je siguran sada. Manje je bezbedan, manje stabilan i bore se", rekao je. "To je ono što oni rade. Bore se".\nTramp je najavio da je uputio 50 miliona kao hitnu pomoć u Siriju, kako bi pomogao hrišćane i pripadnike drugih religija tamo.


Љајић: Србија не улази у Евроазијску унију, потписујемо трговински споразум - Нови Стандард\nLjajić: Srbija ne ulazi u Evroazijsku uniju, potpisujemo trgovinski sporazum\n24.09.2019. 15:53 16.07.2020.\nNije to nikakav novi SSP, nema politike, samo trgovina\nSrbija ne ulazi u Evroazijsku ekonomsku uniju (EAEU), kako se to ovih dana spekuliše u domaćim i regionalnim medijima, nego potpisuje sporazum o slobodnoj trgovini kakav smo i do sada imali s Rusijom, Belorusijom i Kazahstanom. Onakav kakve imamo s Turskom ili državama Cefta, kaže za „Politiku” Rasim Ljajić, ministar trgovine, turizma i telekomunikacija. Evroazijska unija se u međuvremenu proširila i na Jermeniju i Kirgiziju i donela je odluku da ujednači ugovore o slobodnoj trgovini s trećim zemljama, među kojima je i Srbija.\n– Nije to nikakav novi SSP, nema politike, samo trgovina. Unutar Evroazijske unije odlučeno je da započne unifikacija svih sporazuma o slobodnoj trgovini koje su ranije imali s trećim zemljama. Da je Srbija rekla da ne želi da potpiše ugovor, naš sporazum o slobodnoj trgovini s Rusijom bi bio doveden u pitanje. Ovaj sporazum ne potpisuje samo Srbija nego i sve druge zemlje koje su imale ugovore o slobodnoj trgovini sa članicama EAEU – objašnjava Ljajić.\nNovi dokument koji će, kako je planirano, biti potpisan 25. oktobra zameniće postojeće dogovore, biće proširen i spisak roba jer će listi bescarinskih proizvoda biti dodati sir, alkohol i cigarete. Kako su to ranije saopštili iz Ministarstva trgovine, veliki broj proizvoda se već nalazi na bescarinskom režimu, a ovim sporazumom dodaju se i neograničene količine kozjeg i kravljeg sira, sve vrste voćnih rakija, 2.000 tona cigareta, 400 tona polutvrdog kravljeg sira i 90.000 litara vinjaka. Sporazum o slobodnoj trgovini će srpskoj privredi omogućiti pristup tržištu od 180 miliona ljudi, tj. zemljama čiji ukupni bruto domaći proizvod premašuje 1.900 milijardi američkih dolara.\nLjajić kaže da će Srbija, kada se pridruži zajedničkom evropskom tržištu i uđe u Evropsku uniju, morati da raskine ovaj trgovinski sporazum kao i sve druge postojeće ugovore o slobodnoj trgovini, i one koje u međuvremenu zaključi.\n– Ova pravila su jasna i važe za Srbiju kao i za sve ostale zemlje. Mi imamo pravo da potpisujemo trgovinske sporazume sve dok ne postanemo članica Evropske unije. Tek kada uđemo u EU, ovi ugovori prestaju da važe, a naša zemlja ulazi u evropski trgovinski režim. Od tog trenutka sporazumi koje Evropa ima s trećim zemljama počinju da važe i za nas – kaže Ljajić.\nPrema podacima zvanične statistike, Srbija je prošle godine u pet zemalja članica Evroazijske unije izvezla robu u vrednosti od 1,1 milijardu dolara, dok je uvoz bio vredan 2,25 milijardi dolara. U prvih šest meseci 2019. godine razmena Srbije sa zemljama Evroazijske unije bila je vredna 1,7 milijardi dolara, što je oko 10 odsto više u odnosu na isti period 2018.\nNa ova tržišta najviše smo izvozili jabuke, hulahop čarape, gume za automobile, hartiju, karton, lekove, podne pokrivače, ali i cirkulacione pumpe za grejne sisteme i razne vrste cevi. Iz zemalja Evroazijske unije najviše nam stižu nafta, gas, rude gvožđa i bakra, ali i aluminijum, žica od rafinisanog bakra, delovi aviona i helikoptera…\nDnevne vestiEvroazijska unijaLjajićslobodna trgovina\nLideri Evroazijske unije odobrili koncept zajedničkog finansijskog tržišta\nZašto projekat Evroazijske unije i dalje žulja Zapad?


Novinari umesto institucija - KRIK\nAko imamo predsednika koji je rad da presudi i optuži umesto tužilaštva i suda, ne želimo da sa ovom, izuzetno lošom praksom počnu i novinari.\nSvakog dana se našoj redakciji javi nekoliko osoba koje traže pomoć u vezi sa pravnim problemima koje imaju, a neretko na našu adresu stižu i krivične prijave protiv funkcionera za koje tvrde da su ih na različite načine oštetili. Građani nas često zovu i insistiraju ne samo da pišemo o njihovim problemima već da nešto uradimo, da zaustavimo nepravdu koja im se dešava.\nIako svaki put, kako mi to kolokvijalno kažemo, „pročačkamo“ dojavu koja nam stigne, često se ispostavi da je reč o nekoj lokalnoj temi ili temi iz oblasti kojom se ne bavimo. Često su u pitanju i priče koje bismo voleli da radimo, nažalost, nemamo dovoljno vremena i sredstava da im posvetimo, pa se odlučujemo da prioritet damo „krupnijoj korupciji“.\nMožda zvuči čudno, ali u jednoj izuzetno pravnoj državi kakva je Srbija, u kojoj su institucije duboko urušene, zapravo ne čudi zašto građani „spas“ traže u novinarskim redakcijama koje objektivno izveštavaju o korupciji i kriminalu.\nDa pojasnim to ovako, kada „izguglate“ neki slučaj korupcije, recimo onaj o ministru Aleksandru Vulinu i „tetki iz Kanade“, naići ćete na tekstove pojedinih medija o tome kako tužilaštvo ništa nije preduzelo, kako je krivična prijava odbačena i tome slično.\nZbog toga, na primer, svaki put kada objavimo priču o nekom funkcioneru stižu nam brojne dojave o njemu ili njoj koje često sadrže jednu istu rečenicu: „Ja sam se već obraćao/obraćala instituciji na čijem je čelu ovaj funkcioner, ali nisam dobio/dobila nikakav odgovor.“\nU ovim i sličnim situacijama građani opravdano gube poverenje u institucije i, možda i nesvesno, to poverenje poklanjaju novinarima.\nIako polaskani svaki put kada nam neko kaže da bi trebalo da zamenimo one koji u tim institucijama rade, ponude slične prirode moramo odbiti.\nNaš posao je da izveštavamo, da informišemo i to najviše o onim stvarima koje neko želi da sakrije od građana. Problem nastaje onda kada institucije, koje bi trebalo da nastave rad novinara i u pravnom smislu rasvetle slučaj i kazne prestupnika, postaju njegov saučesnik u zataškavanju zločina.\nS obzirom na to da u našoj zemlji, nakon istraživanja novinara, ovaj naredni korak najčešće izostane, prirodno je da građani očekuju od novinara da nastavi taj proces koji bi otkriće o korupciji ili kriminalu trebalo da pokrene.\nOvo očekivanje, međutim, ne samo što nije izvodljivo, ono nije ni poželjno. Barem nije, ako težimo ka toj čuvenoj „pravnoj državi“, a trebalo bi.\nUmesto što prebacujemo posao onih koji izbegavaju da ga rade na one čija dužnost nije da hapse, optužuju i presuđuju, imamo svako pravo da nastavimo da insistiramo da to rade oni koje za taj posao plaćamo.\nfebruar 24, 2019 u 15:04\nUpravo tako.Institucionalna mafija na delu.Korupcija nepotizam nepravda selektivno sprovođenje pravde…karastrofa.Ne moze jedan covek pa zvao se on i AV ne moze da radi poslove sudova tuzilaatva policije zdravstva.\nZasto ljudi beze iz asrbije.Niko nije siguran u institucije\nfebruar 24, 2019 u 19:16\nVec odavno razmisljala da Vam se javim i ako dozvolite ispricam svoju i Pricu dvadesetak Kragujevcanke koji smo,zbog „rupa u zakonu“korumpiranog sudstva ostali bez ičega(pticama u dvoje ime)!Da skrati Pricu,dali smo novac za stan u koji nismo usli!Stanuje i kao podstanari i u mediju vremenu smo muzika i ja otisli u penziju.Molim,Vas,da nas kontaktirate,da Vam ispricam svoju pricu!S postovanjem


Pravo rešenje za Srbiju je - Ćurčić? - Sportske.net\nPravo rešenje za Srbiju je - Ćurčić?\nPosle velikog uspeha sa mladom reprezentacijom Srbije, pobede u Španiji i plasmana na Evropsko prvenstvo, ''Orlići'' su selektoru u trenucima slavlja skandirali ''naš je Ćure bolji od Murinja''. Izgleda da će Radovan Ćurčić konačno dobiti priliku da to dokaže i u ''A'' reprezentaciji.\nReprezentaciju Srbije večeras u Grčkoj očekuje ''utakmica oporavka'' posle sramnog izdanja protiv Danske u kvalifikacijama za Evropsko prvenstvo, što je ujedno i nova prilika da Radovan Ćurčić pokaže da li je već sada ''sazreo'' da vodi naš nacionalni tim, posle uspešno odrađenog posla sa mladim snagama.\nU aktuelnom sastavu reprezentacija Srbije ima dosta igrača sa kojima je on već sarađivao dok su igrali za ''Orliće'' i ta saradnja bi bila još i bolja i čvršća, da Dik Advokat, uz podršku čelnih ljudi FSS, nije stavio veto da ''A'' reprezentativci ubuduće igraju za mlađe selekcije.\nIpak, Dikovo vreme na klupi ''Orlova'' je brzo prošlo, ostalo je ''oranje'' za njim, a sudeći po izjavi novopostavljenog potpredsednika FSS Sava Miloševića, koji treba da izabere novog selektora, upravo Radovan Ćurčić bi mogao da bude to toliko željeno rešenje na klupi ''Orlova''.\n''On ima moje ogromno poverenje! To je stručnjak koji je pokazao i koji pokazuje da zna posao! Osim toga, uz sebe ima i odlične saradnike, nije alibi trener, zna šta hoće, ali nećemo da žurimo sa odlukom'', ostao je na kraju i pomalo zagonetan Savo u izjavi za ''Sport''.\nIpak, ukoliko bi posle samo par treninga sa ''Orlovima'' uspeo da ih trgne iz letargije i u duelu sa takođe posrnulim Grcima nagovesti mnogo lepše proleće, Ćurčićeve šanse da nasledi Advokata bi još više bile uvećane.\nIpak, Savo odlučuje...


Poslanici Narodne skupštine Republike Srpske razmatrat će ukidanje "bijelog hljeba" — Radio Velkaton : Radio Velkaton\nPoslanici Narodne skupštine Republike Srpske razmatrat će ukidanje “bijelog hljeba”\nPoslanici Narodne Skupštine Republike Srpske u utorak će raspravljati o ukidanju “bijelog hljeba” izabranim i postavljenim fukcionerima u tom bh. entitetu. Riječ je o izmjenama dva zakona koji obuhvataju ovu oblast.\nPoslanik Milan Petković predložio je da se izmijene Zakon o radnim odnosima u državnim organima i Zakon o statusu funkcionera jedinica lokalne samouprave.\nU Zakonu o radnim odnosima u državnim organima predlaže se brisanje člana 35. u kojem se navodi da izabrana osoba po prestanku funkcije ima pravo na platu u trajanju od šest mjeseci u visini koju je imala u vremenu prestanka funkcije, te da se to pravo može produžiti još šest mjeseci ukoliko u tom vremenu izabrana osoba stiče pravo na penziju.\nKada je u pitanju Zakon o statusu funkcionera jedinica lokalne samouprave, predlaže se brisanje člana u kojem se da funkcionerima daje isto pravo kao službenicima, odnosno da primaju platu šest mjeseci po prestanku funkcije.\nPetković je kao razlog za ovaj prijedlog naveo potrebu da se ukine neopravdana privilegija primanja plate izabranih osoba iako im je prestala funkcija.\n“To je potpuno nepotrebna privilegija, a taj novac bi mogao da se utroši korisnije” rekao je ranije Petković.\nPredložene izmjene zakona poslanici će razmatrati u nastavku devete redovne sjednica koja će biti održana 25. februara.


Evroobveznice vinule u nebo promet na Beogradskoj berzi | Kamatica\nPočetna > vest > Evroobveznice vinule u nebo promet na Beogradskoj berzi\nEvroobveznice vinule u nebo promet na Beogradskoj berzi\nTekst objavljen: 13.06.2016 8:44\nPoslednji trgovački dan u sedmici doneo je solidan promet na Beogradskoj berzi zahvaljujući pre svega trgovanju dužničkim papirima i akcijama Naftne industrije Srbije. Ukupna realizacija u trgovanju iznosila je 265,94 miliona dinara (2,15 miliona evra).\nIndeks BELEX15 ojačao je za 0,1 odsto na 624,31 poen, a BELEXlajn je porastao za 0,33 procenta na 1.351,54 poena.\nNajprometnija akcija na tržištu bila je Naftna industrija Srbije, koja je zabeležila promet od 10,4 miliona dinara po prosečnoj ceni od 652 dinara, što je pola procenta više u odnosu na četvrtak, prema podacima Wise brokera.\nOstala su još tri trgovačka dana do preseka za dividendu na ovoj hartiji koja će ove godine iznositi 24,7 dinara po akciji, što daje dividendni prinos od 3,8 odsto.\nU petak je ponovo pokupljena celokupna ponuda akcija Energoprojekt holdinga do nivoa od 1.200 dinara, uz realizaciju od 2,6 miliona dinara.\nZavisno preduzeće ove kompanije, EP Entel, nakon velikog pada u četvrtak, skočilo je 13,6 odsto na 17.041 dinara, uz realizaciju od 5,1 milion dinara.\nAerodrom "Nikola Tesla" je blago porastao na 910 dinara, uz minoran promet, dok je Sojaprotein pao 2,4 procenta na 781 dinara, takođe uz neznatno trgovanje.\nJedinstvo iz Sevojna se oporavilo za 1,0 odsto na 4.050 dinara, uz skromnu realizaciju od 0,2 miliona, dok je Metalac pao nepunih 2,0 procenta na 1.445 dinara.\nPosle dužeg vremena, konditor Bambi je zabeležio trgovanje po prosečnoj ceni od 47.110 dinara, uz promet od 0,3 miliona dinara. Strani investitori su realizovali 33,11 odsto trgovanja akcijama, s učešćem u kupovini od 7,27 odsto, a u prodaji 58,95 odsto.\nObveznica RSDO16130 denominovana u evrima, koja dospeva na naplatu 25. januara 2019. godine, zabeležila je promet od 1,99 miliona evra, iz prinos od 2,49 odsto, navode iz Wise brokera.\nBeogradska berza promet na berzi akcije na berzi držane obveznice


Tanjug 25. maja 2019. 12:50\nTIRANA – Ujedinjena albanska opozicija danas će održati šesti „nacionalni protest“ koji će početi u 19 sati ispred sedišta vlade u Tirani, prenosi portal a1on.\nLider opozicione Demokratske partije Ljuljzim Baša rekao je da su Albanci odlučni da preuzmu sudbinu u svoje ruke, optuživši premijera Edija Ramu da „nema niti dostojanstvo, niti čast“.\n„Edi Rama je kriminalac, lopov koji nema dostojanstvo, niti čast. Da je imao trunku dostojanstvo, on bi otišao kao što su to uradili premijeri Austije i Velike Britanije. Pomoć Nemačke i SAD je neophodna u rešavanju krize u našoj zemlji, ali zahtev za za odlazak Edija Rame neće biti predmet preogovora“, poručio je Baša.\nOn je istakao da opozicija neće odustati od „borbe na život ili smrt“ i pozvao građane da što masovnije izađu na protest, koji će, kako je najavio, trajaće četiri sata.\nLiderka opozicionog Socijalističkog pokreta za integraciju Monika Kruemadi pozvala je demonstrane da „ne pribegavaju nasilju i da protestuju mirno i dostojanstveno“.


Mogherini u Bosni i Hercegovini 23.februara\nVisoka predstavnica EU za vanjske poslove i sigurnosnu politiku , potpredsjednica Evropske komisije Federica Mogherini posjetiće BiH 23.februrara, u okviru priprema BiH za slijedeći važan korak u približavanju EU, saopćeno je iz ureda povjerenice.\nNakon inicijative EU koja je donjela novi zamah integraciji Bosne i Hercegovine u EU, što je navedeno u zaključcima Vijeća za vanjske poslove održanog u decembru 2014. godine, Predsjedništvo BiH se obavezalo da će poduzeti reforme u okviru pristupnog procesa s EU. Dogovor su potpisale sve parlamentarne stranke u BiH, njih 14, a proces se nastavlja u Parlamentu Bosne i Hercegovine u ponedjeljak 23. februara Tokom svog posjeta, Mogherini će se sastati s članovima Predsjedništva BiH i vodstvom oba doma državnog parlamenta . Zatim će, na poziv Predsjedništva Bosne i Hercegovine, govoriti na zajedničkoj sjednici oba doma Parlamenta.\nMogherini će se razgovarati s predsjednicima entiteta, Republike Srpske i Federacije BiH, mandatarom za Vijeće ministara BiH i entitetskim premijerima. Uoči posjeta BiH , visoka povjerenica EU je istaknula da "Bosna i Hercegovina - i nadasve njeni gradjani - zaslužuju da se približe Europskoj uniji i da od toga približavanja imaju i koristi. Reforme će pomoći da se poboljša socijalna i ekonomska situacija , otvore nova radna mjesta i da stignu investicije. Do sada je napredak postignut , u pismenom obećanju, o privrženosti programu EU-a.\nPodrška parlamenta, dalji je važan korak koji će će otvoriti vrata primjeni Sporazuma o stabilizaciji i pridruživanju “ stoji u saopćenju iz Bruxellesa.


Razgovori kojih je do sada bilo i na kojima je DS učestvovala, tvrdi Lutovac, nisu bili usmereni ka tome, već su bili "fingirani".\n- Razgovori da, ali sa jasnom agendom, proverljivim i merljivim rezultatima, sa dobrom voljom i posredovanjem EU, jer samo takvi imaju smisla - rekao je Lutovac na konferenciji za medije.\nUpitan o sastanku opozicije na koji je pozvao Boris Tadić, Lutovac je rekao da je formiranjem Udružene opozicije Srbije (UOS) napravljen iskorak u pokušaju da se nađe pravi format koji će okupiti nezadovoljne građane.\nNa pitanje novinara da li to znači da Tadićevu ideju vidi kao nepotrebnu, odgovori je da ju je Tadić pokrenuo jer smatra da je potrebna, a da je stav DS da je UOS format u okviru kojeg bi trebalo da se vode razgovori na tu temu, da ostaju otvoreni prema drugima, jer ne može biti loše da se razgovara bez obzira ko je inicijator.\nLutovac je naveo i da Srbija već osam godina tumara u spoljnoj politici, a da DS smatra da bi spoljna politika trebalo da počiva na jednom stubu  EU, te da se dobri odnosi sa drugima podrazumevaju, ali se ne mogu stavljati u istu ravan sa odnosima sa Unijom.\nIvan Vujačić, član Političkog saveta DS je, na pitanje kako vidi najavu da će novi ambasador Srbije u SAD biti Marko Đurić, rekao da ne voli da komentariše bilo kakve najave ili ličnosti, i da kao patriota želi bilo kome ko bude postavljen na to mesto, da radi najbolje što može.\nBoris Tadić: Podsećamo na Tomu Nikolića na stiroporu\n"MOŽE DA PRAVI ISKLJUČIVO VELIKU SDS" Lutovac: Neprimereno je da Tadić deli lekcije o tome šta i kako DS treba da radi\nLUTOVAC vs LUTOVAC Predsednik DS godinu i po dana pričao priču o ujedinjenju, a onda je "ODJAVIO" TADIĆA\nINVESTICIJA OD 20,5 MILIONA EVRA Na Žabljaku se grade hotel i sedam vila


Mladi diplomati sa Balkana proširili svoja znanja o Tribunalu | Međunarodni krivični sud za bivšu Jugoslaviju\nMladi diplomati sa Balkana proširili svoja znanja o Tribunalu\nGrupa od 17 mladih diplomata iz Bosne i Hercegovine, Srbije, Crne Gore, Bivše Jugoslovenske Republike Makedonije, Albanije, Turske i sa Kosova danas je posetila MKSJ. Grupa se sastala s Nenadom Golčevskim, šefom Outreach programa MKSJ, koji je goste upoznao s radom i dostignućima MKSJ. Osim toga, posetioci su imali priliku da prate suđenje u predmetu Mladić.\nGovoreći o saradnji MKSJ s državama nastalim na području bivše Jugoslavije, Golčevski je istakao važnost prenošenja znanja sa Tribunala na region i jačanja nacionalnih pravosudnih sistema. Dodao je da je, s obzirom da se MKSJ približava okončanju svog mandata, od ključne važnosti da lokalni sudovi nastave rad Tribunala i uspešno procesuiraju predmete u vezi s ratnim zločinima.\nPosetioci su želeli da saznaju više o ulozi Tribunala u post-konfliktnim procesima u državama nastalim na području bivše Jugoslavije, s obzirom da je, kako su naglasili, u javnosti percepcija rada MKSJ u regionu često zasnovana na etničkim predrasudama. Golčevski je objasnio da Outreach program ima ograničene resurse, i da je njegova strategija da se usredsredi na napore usmerene ka ključnim akterima i ciljnim grupama, poput žrtvi i njihovih porodica, mladih ljudi, novinara, pravnih stručnjaka i organizacija civilnog društva. Mlade diplomate je takođe interesovalo da saznaju više o Mehanizmu za međunarodne krivične sudove, koji je institucija koja će naslediti Tribunal.\nOvu posetu je organizovao Holandski institut za međunarodne odnose Clingendael u saradnji s Outreach programom MKSJ.


Uskoro novi kolektivni ugovori za kikindski javni sektor – TV Kikinda\nU Veću Saveza samostalnih sindikata očekuju da će novi kolektivni ugovori za javni sektor biti potpisani do prvomajskih praznika, s obzirom na to da se kontinuitet nastavlja.\nSindikat je formirao pregovaračke timove, a predlog kolektivnog ugovora urađen je za gradsku upravu, na osnovu čega će biti urađeni i ostali za ustanove kulture i javna preduzeća.\n-Veliko mi je zadovoljstvo što nastavljamo uspešnu tradiciju. Intencija sindikata u ovo vreme kada korona čini situaciju veoma teškom je da sačuvamo stečena prava. Pokušaćemo da utvrdimo neka nova prava koja neće biti veliki izdatak kada je reč o gradskoj upravi i ustanovama kulture, kaže za TV Kikinda Ilija Drljić, predsednik Veća SSS za grad Kikindu i opštine Čoka i Novi Kneževac.\nDrljić ističe da se sporazum o isplati dugovanja za troškove prevoza zaposlenima u ustanovama kulture, predškolskoj ustanovi i školama poštuje. Pojedinačna dugovanja po zaposlenom za tzv “cipeliće” kreću se od 20 do 60. 000 dinara, i izmiruju se u ratama.\n-Naša gradska uprava je iskazala izuzetno razumevanje. Da obradujem zaposlene, prema raspoloživim informacijama, deo koji je dogovoren sporazumom biće isplaćen do kraja septembra. Prva rata je isplaćena, druga će biti do polovine maja, a treća u septembru. Dogovoreni termin, podsetiću, bio je 31. decembar. Moram da pohvalim saradnju sa gradonačelnikom, zamenicom gradonačelnika i sa sekretarom finansija koji su uspeli da ovo prevaziđemo jer su izuzetno teška vremena zbog korone.\nPredsednik Veća SSS u Kikindi navodi da su i u opštini Čoka na pragu potpisivanja kolektivnih ugovora. Ostvarena je dobra sindikalna saradnja, pa će u narednom periodu uslediti potpisivanje kolektivnog ugovora za tamošnju opštinsku upravu, predškolsku ustanovu i Kulturno-obrazovni centar. I opština Čoka sporazum o isplati putnih troškova poštuje, dodao je Drljić.\nDruštvo, Ekonomija, Kikinda na webu, PrivredaIlija Drljić , novi kolektivni ugovori , sindikat\n← Počela setva, uslovi za ovaj posao nepovoljni Most na Tisi u Adi posle 15 godina dobio upotrebnu dozvolu →


Vučević: Mirović bi bio dobar kandidat za premijera Vojvodine – NovostiDana.rs\nVučević: Mirović bi bio dobar kandidat za premijera Vojvodine\nBEOGRAD – Republička i pokrajinska vlada bi trebalo da budu formirane do sredine juna, izjavio je večeras jedan od četiri nova potpredsednika SNS Miloš Vučević, dodavši da bi Igor Mirović bio dobar kandidat za pokrajinskog premijera.\nOn je u emisiji „Presing“ TV N1 rekao da će za sada u pokrajinskoj vladi učestvovati SNS i SVM, ali da postoji velika zainteresovanost drugih stranaka.\nGovoreći o republičkoj vladi, Vučević je rekao da će uskoro sve biti poznato.\n„Ideja da se prvo konstituiše skupština , nakon čega SNS poziva druge stranke koje su zaineresovane za formiranje ne samo vlade, nego i političkih ciljeva“, kaže Vučević, dodavši da očekuje da će „neki koji su bili ministri u ovoj vladi da budu i u ovoj koja se formira“.\nGovoreći o promenama koje su se desile na sednici SNS, Vučević kaže da je ideja bila da ova stranka „pokaže da su promene i promenljivost nešto što je neophodno Srbiji“.\n„Unutar stranke postoji bojazan da deo našeg članstva, deo lokalnih funkcionera, opijen vlašću ne zaluta u jedan elitizam, i napusti koncept SNS. To je pre svega narodna stranke i ne sme biti elitistička stranka i ne smemo dozvoliti da se desi ono što se desilo DS-u 2008. Desilo se da su se potpuno otuđili od naroda, i građani su ih kaznili“, kaže Vučević.\nGovoreći o protestima na RTV, nakon što je smenjen čitav upravni odbor i postavljen nov, on kaže da ti događaju nemaju vezu sa politikom.\n„Smene u RTV – nikakva veza sa pobedom SNS. Kako dolazimo do te veze? Promene u RTV su krenule još pre 5 meseci. Kakva politička volja može da utiče na to? Gledam pravnički, ne znam kako da dođem do te paralele“, kaže Vučević.\nPotpredsednik SNS dodaje da je i protest zbog rušenja u Savamali politički, iako pokušava da se definiše kao građanski, pošto ima „političke ciljeve“.\nGovoreći o promenama u komunalnim preduzećima u Novom Sadu, Vučević kaže da je mnogo urađeno ali da nije još zadovoljan.\n„Nisam komunalni maneken, da kažem da je sve super posle mog mandata“, kaže Vučević.\nVučević je rekao da će ostati gradonačelnik Novog Sada i pored nove fukcije u stranci.\n„Pretpostavljam da ću dobiti podršku većine odbornike skupštine grada. Cilj je da završim neke investicione planove, a u međuvremenu bih razgovarao sa stranačkim kolegama o nekom ko bi bio sledeći kandidat. Posle juna 2016. se neću više kandidovati za gradonačelnika Novog Sada“, kaže Vučević.\nOn dodaje da postoje krivične prijave protiv Bojana Pajtića, koje potvrđuje navode koje je iznosio na njegov račun tokom predizborne kampanje.\n„Šta se dalje dešava u tužilaštvu, nije pitanje na koje ja mogu da odgovorim. Postoje sumnje da je bilo krivičnih dela u korišćenju para iz pokrajine. To mogu da tvrdim. Da li će ko i kada odgovarati, nije pitanje na koje neko iz politike može da odgovori. Ali ja mogu da ukazujem na očigledno kršenje zakona“, kaže Vučević.\nVučević takođe smatra da je civilizacijski i normalan potez da za 15. godišnjicu ubistva predsednika Vlade Zorana Đinđića da se podigne spomenik.


Pored referentnih laboratorija u Beogradu, uzorci se testiraju i u Veterinarskom specijalističkom institutu Šabac\nOpšta bolnica u Šapcu ima dovoljno testova na korona virus i ne treba širiti neproverene vesti i unositi paniku da testova nema, navela je ta bolnica na sajtu i saopštila da se stanje zaliha testova proverava na dnevnom nivou.\n- Obaveštavamo građane Šapca da će svi pacijenti koji imaju utvrđenu indikaciju na osnovu simptoma oboljevanja od Kovid >> Pročitaj celu vest na sajtu SrbijaDanas.com << 19 - biti blagovremeno testirani i da ne treba širiti neproverene vesti i unositi paniku da testova nema - piše u saopšstenju te bolnice u vezi sa količinom testova na korona virus.\nNavodi se da su nadležne institucije Srbije obezbedile potrebne količine testova za uzorkovanje na prisustvo korona virusa metodom PCR - brisom iz nosa i grla, kao i seroloških - brzih testova na antitela iz krvi.\nNapominju da se pored referentnih laboratorija u Beogradu, uzorci testiraju i u Veterinarskom specijalističkom institutu Šabac.\nIz te bolnice su apelovali na odgovorno i savesno pridržavanje preporučenih i propisanih mera sprečavanja širenja infekcije, jer samo tako i svi zajedno, možemo pobediti epidemiju.


Ekonomija - datum: 2019-10-07 SAVJET ZA RAZVOJNE PROJEKTE OZNAČIO KAO POVJERLJIV IZVJEŠTAJ O ŠTETI OD PROPALE PRIVATIZACIJE HOTELA "JEZERA" I "PLANINKA"\nDejan Medojević Krše zakon da sakriju pljačku Ovo predstavlja klasičan primjer kako državne institucije zloupotrebljavaju Zakon o SPI i Zakon o tajnosti podataka kako bi od građana Crne Gore sakrili dokaze o korupciji i drugom kršenju zakona, rekao je Dejan Milovac, direktor Istraživačkog centra MANS-a\nSekretarijat za razvojne projekte, na čijem je čelu funkcioner Demokratske partije socijalista (DPS) Dejan Medojević, krije od javnosti dokumentaciju o propalim privatizacijama hotela „Planinka” i „Jezera” na Žabljaku.\nRadi se o izvještajima o nastaloj šteti po osnovu nerealizovanih obaveza iz kupoprodajnih ugovora, koje je ranije tražila Mreža za afirmaciju nevladinog sektora (MANS). Medojević je u svom odgovoru na zahtjev naveo da je na tu informaciju stavljen stepen tajnosti „povjerljivo”. Prema Zakonu o tajnosti podataka, stepen tajnosti „povjerljivo” se određuje za podatke čijim bi otkrivanjem mogle nastupiti štetne posledice za bezbjednost i interese Crne Gore. Direktor Istraživačkog centra MANS-a Dejan Milovac kazao je da je odluka Savjeta za razvojne projekte da od javnosti sakrije „Izvještaj o šteti od katastrofalnom vođenju privatizacije pomenutih hotela ima isključivo za cilj da se zaštite svi oni koji su učestvovali u tom poslu”.\n– Ovo predstavlja klasičan primjer kako državne institucije zloupotrebljavaju Zakon o SPI i Zakon o tajnosti podataka kako bi od građana Crne Gore sakrili dokaze o korupciji i drugom kršenju zakona. To je naročito opasno kada govorimo o procesu privatizacije gdje su građani Crne Gore već bili prinuđeni da plate milione eura zbog pogrešno donijetih odluka, korupcije i kršenja zakona. Savjet za razvojne projekte ovom prilikom nije sproveo obavezni test štetnosti prilikom određivanja oznake „povjerljivo”, već je cijenio da bi objava informacije o tome za koliko je oštećen državni budžet bila štetna po interese Crne Gore. Naravno, apsolutno pravo građana je da znaju ko i na koji način raspolaže njihovom imovinom, a naročito da zna ko je odgovoran ako je u tom procesu prekršen zakon i pričinjena štata po budžet koji se puni od njihovog novca – rekao je Milovac.\nIstakao je da je ovakva praksa kritikovana i od strane Evropske komisije u poslednjem Izvještaju o napretku Crne Gore u EU integracijama, gdje se eksplicitno izražava zabrinutost zbog trenda da državne institucije koriste upravo institut tajnosti podataka u namjeri da što veći broj informacija sakriju od građana.\n– Nije teško zaključiti da je takva praksa u potpunoj suprotnosti ne samo sa Ustavom Crne Gore koji građanima garantuje pravo na pristup informacijama, već i sa brojim međunarodnim sprorazumima na čije se sprovođenje Vlada Crne Gore obavezala. Ista je situacija i sa novim predlogom Zakona o slobodnom pristupu informacijama koji ne donosi rješenje za sve učestalije kršenja od strane državnih institucija, već prije svega obilje novih mehanizama kojima će se praktično legalizovati takvo ponašanje institucija i dati im ogromna ovlašćenja da po svom nahođenju odlučuju šta može biti objavljeno, a šta ne. Takvo diskreciono ovlašćenje, iako potpuno nezakonito, iskoristio je i Dejan Medojević, sekretar Savjeta za razvojne projekte, kada je donio odluku da pomenuti izvještaj proglasi za povjerljiv dokument, a da prethodno nije dao niti jedan validan argument zašto to čini – kazao je Milovac.\nDodao je da, ukoliko budu usvojene izmjene Zakona o slobodnom pristupu informacijama, za prikrivanje informacija o kršenju zakona i korupciji biće dovoljno imati dobro motivisanog javnog službenika ili državnog funkcionera koji će donijeti takvu odluku.\n– U konkretnom slučaju nije poznato šta je motivisalo Medojevića da sasvim svjesno prekrši Zakon o slobodnom pristupu informacijama i donese ovakvu odluku – zaključio je Milovac.\nHotel „Planinka” privatizovan je prodajom aktive društva Ski centar „Durmitor” AD Žabljak, u stečaju, putem tendera objavljenog u novembru 2005. godine, za dva miliona eura.\nStečajni upravnik je donio odluku od 23. decembra 2005. godine kojom je prihvatio ponudu HLT fonda AD Podgorica i HTP Primorje AD Tivat. Ugovorom se kupac obavezao da će u imovinu hotela „Planinka” investirati iznos od oko 8,7 miliona eura i da se investicija završi u roku od tri godine od dana zatvaranja ugovora. Shodno zaključku Vlade od 9. maja 2013. godine, prema uputstvu Sekretarijata za razvojne projekte u saradnji sa Ministarstvom održivog razvoja i turizma, zakonski zastupnik Ski centar „Durmitor” u stečaju, otpočeo je aktivnosti na raskidu ugovora za hotel „Jezera” na Žabljaku, zbog neizvršavanja investicionog programa. Privatizacija hotela „Jezera” realizovana je u maju 2004. godine. Kupac hotela za 1,5 miliona eura bila je misteriozna kompanija „The hotel management aktiengesellschaft” iz Lihtehštajna. Investicionim programom, koji je preciziran ugovorom, kupac je trebalo da investira iznos od 3,9 miliona eura i renovira hotel, i da to sve završi u roku od pet godina. Takođe, postojala je i obaveza kupca prema zaposlenima. Investicioni program nije završen i pokrenut je 2013. godine postupak raskida ugovora, koji do danas nije okončan.\nDobio stan od Vlade\nČelnik Sekretarijata za razvojne projekte Dejan Medojević dobio je ranije stan od 74 kvadrata od Vlade Crne Gore, koja skriva po kojim kriterijumima su dodjeljivali stambene kredite i stanove funkcionerima. MANS je krajem avgusta ove godine zatražio od Vlade da skine oznaku tajnosti sa podataka o tome koji funkcioneri su dobili stanove i povoljne kredite za rješenje stambenog pitanja od Vlade Crne Gore, prije 2016. godine. Oni navode da nakon što je objavljeno koje funkcionere je častila aktuelna vlada, nema sumnje da ti podaci ni po kom osnovu ne mogu biti tajna.\n”Nije teško zaključiti da je takva praksa u potpunoj suprotnosti ne samo sa Ustavom Crne Gore


Vlada Crne Gore pomaže diplomiranim studentima\n14 septembar, 2012\nPotpredsjednik Vlade Vujica Lazović objasnio je da Vlada ne koristi projekat "Stručno osposobavljanje svršenih visokoškolaca" za predizbornu kampanju\nU Privrednoj komori Crne Gore, u organizaciji Vlade i Zavoda za zapošljavanje, u Podgorici je predstavljen projekat: „Stručno osposobljavanje svršenih visokoškolaca“. Potpredsjednik crnogorske Vlade Vujica Lazović objasnio je da Vlada ne koristi Program za predizbornu kampanju\nLazović je rekao da je taj program počeo 2010., a da je ove godine donijet Zakon koji obezbjeđuje normativnu osnovu za njegovu primjenu. Dakle, to što neke partije Program dovode u vezu sa izborima, nema nikakve veze, jer je naša namjera da program startuje 2013. godine, objasnio je Lazović.\nOn je ocijenio da će svi dobronamjerni građani podržati projekat, bez obzira na političku orjentaciju.\n‘Kandidat se može prijavljati od 15. oktobra kada već budu gotovi izbori, tako da optužbe nemaju nikakvog osnova. Imamo portal elektronske uprave, gdje će sve biti maksimalno transparetno i gdje će se znati koji je kandidat primljen i sa kojim procentom sa studija’, pojasnio je Lazović.\nOn je kazao da će glavni kriterijum prilikom prijema kandidata biti prosječna ocjena sa studija.\n‘Ono što nam se često zamjera da imamo previše svršenih visokoškolaca nije tačno, jer Crna Gora zaostaje u odnosu na Evropsku uniju po procentu studenata po broju stanovnika’, rekao je Lazović.\nOn je pozvao sve kompanije da se uključe u program,’jer je to benefit za sve’. Poslodavci kod primjene Programa neće imati finansijske izdatke, pa projektom svi dobijaju, naveo je Lazović.\nOn je kazao da će primjena programa, prema odluci Vlade, biti finansirana iz budžeta za iduću godinu i da će iznositi oko deset miliona EUR.\nDirektor Zavoda za zapošljavanje Vukica Jelić kazala je da program usvojen da bi visokoškolci lakše našli posao. Ona je na okruglom stolu kome su prisustvovali predstavnici najuspješnijih kompanija saopštila da se poslodavci prijavljuju za program od sjutra do 15. oktobra.\n‘Nakon toga ćemo vidjeti koliko ima slobodnih mjesta, od 15. oktobra se prijavljuju visoškolci. Upravi za kadrove se prijavljuju državni organi a Zavodu privatnici’, rekla je Jelić.\nJelić je kazala da će visokoškolci dobijati 50 odsto prosječne zarade od Zavoda i da će nakon devet mjeseci dobiti sertifikat za odrađeni pripravnički staž.


Šutanovac: DS će imati svog kandidata za gradonačelnika Beograda | Autonomija\nŠutanovac: DS će imati svog kandidata za gradonačelnika Beograda\n"Prvi korak u menjanju ovog lošeg režim"\nPredsednik Demokratske stranke (DS) Dragan Šutanovac izjavio je danas da će DS imati svog kandidata za gradonačelnika Beograda kao i da „ne postoji verovatnoća“ da će podržati bilo koga drugog.\n„Beogradski izbori su prvi korak u menjanju ovog lošeg režima i bilo bi dobro da napravimo koaliciju koja bi sa jasnom političkom orijentacijom nastupila na njima a možda i na parlamentarnim izborima“, kazao je lider DS-a.\n„Činjenica je da sam razgovarao i sa predstavnicima drugih opozicionih stranaka. Đilas je četiri godine bio pošteđen medijskih napada, za razliku od Demokratske stranke“, kazao je Šutanovac.\nOn je ocenio i da su stranke „jedini alat“ za menjanje režima navodeći da je „neizvodljivo“ da tako nešto učine pokreti ili inicijative.\nKomentarišući saopštenje SPS-a u kome je ta stranka izrazila „iskreno žaljenje“ zbog saradnje sa demokratama u periodu od 2008. do 2012. godine, Šutanovac je kazao da je osećaj „obostran“.\n„Mi smo tada postavili Srbiju na tračnice na kojima se i danas, istina u usporenom pravcu, kreće“, kazao je predsednik Demokratske stranke.\n„Predstojeći izbori u četiri opštine biće nam dobar pokazatelj i pored aktivnog bojkota nekih iz opozicije, što će nas sigurno oštetiti“, naveo je Šutanovac.


Bez bele zastave u Beogradu\nNaslovna Sport Fudbal Bez bele zastave u Beogradu\nU subotu se nastavlja prvenstvo u Prvoj fudbalskoj ligi Srbije\nNakon pauze izazvane pojavom korona virusa, fudbaleri bačkopalanačkog prvoligaša već treću nedelju marljivo rade kako bi nastavak prvenstva dočekali što spremnije.\nSvi igrači nalaze se na okupu, a stručni štab „plavih“ na čelu sa šefom Dejanom Rađenovićem uvežbava i priprema igrače za iskušenja koja ih očekuju u preostala četiri takmičarska kola.\nU prvom kolu, koje je na programu 30. maja, „plavi“ će u Beogradu „na noge“ lideru na tabeli, domaćem „Grafičaru“.\n– Želim prvenstveno da naglasim da sam pre svega zadovoljan fizičkim stanjem igrača, nakon iznenadne, ali velike pauze nastale pojavom korona virusa. Naime, testiranja su pokazala da su igrači, uglavnom odradili ono što je stručni štab od njih tražio tokom protekle pauze.\n– Moram da napomenem, da su prve dve nedelje priprema protekle u nešto težem radu. Svi igrači su dobro podneli, ovaj deo priprema, tako da očekujem da ćemo ekipi „Grafičara“ otići u goste dosta spremni, ističe Dejan Rađenović, šef stručnog štaba OFK „Bačke“.\nO predstojećim pripremama i radu do utakmice sa liderom na tabeli, ekipom „Grafičara“, Rađenović kaže:\n– Ništa značajnije nećemo menjati, radićemo istim intenzitetom, sa istim brojem treninga. Sedam dana pred utakmicu sa vodećom ekipom na tabeli malo ćemo spustiti intenzitet i obim rada, a sve sa ciljem kako bi što svežiji dočekali utakmicu sa trenutno najboljeplasiranom ekipom na tabeli. Ekipu su bar u dosadašnjemperiodu rada, na sreću zaobišle povrede, tako da će OFK „Bačka“ najverovatnije Beograđanima suprotstaviti najjači sastav.\nPred duel sa ekipom „Grafičara“, Rađenović ovako razmišlja:\n– Od kako sam u Bačkoj Palanci nisam dozvoljavao nikom od igrača da se unapred preda. OFK „Bačka“ ima želju, odnosno ambicije da se vrati u Superligu. Pred nama su četiri prvenstvena kola. Raspored nije bitan kada pokušavate da se domognete Superlige. „Grafičar“ je odigrao sa nama utakmicu koja je, možda, bila jedna od najlepših u dosadašnjem delu sezone. Beograđani imaju jednu talentovanu i dobro ukomponovanu ekipu koja želi da se nadigrava.\n– Idemo u Beograd sa ciljem da izvučemo pozitivan rezultat. Sigurno da nismo u prilici da pretimo lideru na tabeli, nadigravaćemo se pa neka bolji pobedi. Za nas će možda biti hendikep što se utakmica igra na veštačkoj travi na šta je naš protivnik navikao i sigurno da je sa te strane u prednosti. Na ovo gostovanje putujemo da se eventualno sa njega vratimo kući sa tri osvojena boda, zaključio je Rađenović.\nPogledaj: Ivanović i Ilić na klupi\nPrethodni tekstUprkos koroni u Srbiji u prva četiri meseca 1.000 umrlih manje nego lane\nSledeći tekstBačkopalančani među najboljima u partizanskom višeboju


Kako EIB planira da pomogne privredi Srbije?\nPost category:Edukacija / EIB / Projekti\nEIB-ov paket mera za hitan oporavak\nEvropske investicione banke (EIB) spremila je paket mera za hitan oporavak 100 zemalja izvan Evropske unije od posledica pandemije virusa korona. Od ukupno 5,2 milijarde evra, Zapadnom Balkanu namenjeno je 700 miliona evra, a najveći deo tog budžeta namenjen je Srbiji. Prema dosadašnjim rezultatima naša država koristi i do polovine sredstava namenjenih regionu.\nPrivrednici i preduzeća mogu da očekuju podršku od EIB-a\nPo ubrzanoj proceduri EIB grupa podržaće investicije u zdravstvu i privredi, a veću podršku mogu da očekuju privrednici i mala i srednja preduzeća pogođena pandemijom. U skladu sa potrebama u planu su i dodatna dugoročna finansiranja zdravstvenog i privrednog sektora, kao i tehnička podrška i ekspertiza za bržu pripremu investicionih projekata.\nKako će EIB usmeriti sredstva?\nSredstva će biti usmerena u četiri ključne oblasti – jačanje zdravstvenog sistema koji je prvi na udaru u ovom momentu, podršku malim i srednjim preduzećima ozbiljno pogođenim krizom da bi im se pružila likvidnost i finansijska sredstva.\nBiće pomognut javni i privatni sektor, mala i srednja preduzeća, lokalne i međunarodne korporacije, poljoprivrednici i preduzetnici naročito u teško pogođenim sektorima poput turizma i hotelijerstva. Malim i srednjim preduzećima biće olakšan pristup finansijama, putem dogovorenih kreditnih linija, dostupnih kod lokalnih banaka.\nJoš novosti i saveta možete pogledati na našem blogu.\nTags: eib, eu projekti, projekti za preduzetnike\nPrethodni postPregled učešća Srbije u Horizon 2020 programu\nSledeći postPočetak IPA III programa u Srbiji 2021-2027\n7 najboljih aplikacija za upravljanje projektima